
nag? ho 


Našim PRETPLATNICIMA 


Već sasak: idi, srakoš. drtizik mjeseca, ulet, naš 


časopis. u hrvatske kuće da svim dušama donese veselu 
vijest mira i sreće: Izdignuvši se iznad svega što je 


SVA prolazno, časovito i: vremensko, on im priča samo. o. kra 
ljevstvu. Božjem, iz neba presađenom u ljudska srea i 
“ malo pomalo nastoji stvoriti atmosferu nebeske vedrine, : 


u kojoj se -imisli i osjeća“ samo ono “što je Božje. Vje- 


ž rujemo da su naši pretplatnici mogli na: svakoj njegovoj . 
=. stranici osjetiti glas" Božji, - pa. su ga zato i- zavoljeli 


“kao prijatelja: s kojim opće u onom što. cje svakome 
najviše intimno. .Eto;- tom razumijevanju naših prija- 
+ telja dugujemo. život časopisa,--pa im stoga iskrena 


“hvala ža učinjeno a tople molbe -za ono što treba uči- 


niti.“ Ove godine treba: još. više list. proširiti. On mora 
zaći u- sve naše “domove: Svaki pretplatnik mora_ naći 


po jednog pretplatnika.“ Po svim: krajevima Hrvatske. : 
mora da _se.čuje njegova riječ. Molimo: zato one nove ' 
pretplatnike kojima : šaljemo časopis na ogled, da: ga. 


zadrže, odmah se na nj pretplate i među svoje - :znance 


ga. rašire.. A stare naše: Prijatelje molimo da:nam ostanu 
: vjerni, da nas u ovim teškim časovima svojim: žrtvama < 


pomognu i tako: omoguće Hdaženje: lista, 


DUHOVNI ŽIVOT 


ASKETSKO-MISTIČKA REVIJA 
GOD. XL ZAGREB 1939. BR. i. 


Poslije deset godina 


Nedavno je neko, doduše nešto presmjelo, ali u 
stvari dobro kazao ovo: Kad je božanski Spasitelj, 


poslije trogodišnjeg apostolata, uvidio da tvrdokor- 


nom židovskom narodu malo koristi njegovo nadasve 
mudro propovijedanje kao i njegov neumorni aposto- 
lat, tada je htio da učini zadnji pokušaj: bacio je sva 
ljudska sredstva, riješio se svega što je imao, odbio 
je svaku pomoć koju su mu mogli dati i kao mirno 
janje položio se na križ da ga smaknu, 

I tada, kada je bio uzvišen, sve je privukao k sebi, 

I kad ga je nestalo, bio je posvuda. 
I kad je umro, počeo je jače dijeliti život. 

Veličina našega doba je u tome što danas nije 
dozvoljeno nikome biti polovičan. Došao je čas u 
kojem Bog traži od nas upravo sve. Prošlo je vri- 
jeme kad smo moguće i mogli nešto ostaviti za sebe, 
ali je danas takvo stanje da je potrebno, lišivši se 
svega što je površno, čitav život dati za idealizam, 
upravo odrediti se za heroizam, 

Obilježje našega vremena je potpuni radikalizam. 
Bez dugog razmišljanja, bez ikakvog opreza, bez ra- 
zumskog opravdanja čovjek se današnjega vremena 
podaje svojim idealima potpuno i totalitarno, pa ide 
u krajne ekstreme, U dobru kao i u zlu, 

Uvijek je bilo hereza koje su idejno i stvarno 
htjele obračunati s katolicizmom, ali se čini da nikada. 


tako radikalno, tako strastveno, tako opet brutalno 
nije se ispoljila mržnja na Krista kao danas. Ovu 
dobro promišljenu i organiziranu hajku na katoli- 
dizam možemo uporediti progonstvima prvih vremena 
kršćanstva. 

Ali baš zato kao i tada tako i sada cvjeta kršćan- 
ski heroizam, Otpor katolika u progonjenim državama 
tako je divan da nam ga može protumačiti samo 
velika snaga Božja u ljudima, Otpad od katolicizma 
u masama tako je golem da ga možemo tumačiti 
samo posvemašnjom urotom pakla. Borba je između 
dvije najveće sile, ' 

Kao neka natprirodna pojava koja je doduše u 
svijetu ali nije ni najmanje od svijeta današnje nam 
kršćanstvo pruža sliku prvih vremena, kad je vjera 
bila jaka, ljubav žarka a nada neslomljiva, a kada 
je na čelu svih sinova Božjih sjala milost Kristova, 
koja preporađa i preobrazuje, obnavlja i jača te daje 
snagu u borbama. I to je nada sadašnjice. 

Neki teška srca gledaju na suvremene prilike i 
s velikim se strahom pitaju što će nam donijeti bu- 
dućnost. Hoće li komunizam poplaviti Evropu, hoće 
li Hitler zavesti svojim teorijama kršćanski Zapad? 

Krivo postavljeno pitanje. U stvari treba se pi- 
tati: što nam donose kršćani? Treba pogledati u naše 
srce, u našu volju, uopće u našu dušu i zapitati se 
što se tu krije, da li je sve to prožeto kršćanstvom, 
da li nas je Krist tako obuzeo da smo spremni od- 
hrvati se navalama neprijatelja? Mi smo nosioci 
budućnosti, a niko se nije našao ko bi i jednoga vjer- 
nika uskolebao, ako je u Kristovim rukama, 


Samo treba biti s Kristom, raditi s Kristom, htjeti | 


sve s Kristom. Onda neka nevidljiva snaga prožima 
sve naše moći, pa osjećamo da možemo sve; čak i 
brda prenositi, đavle tjerati i mrtve uskrisivati. 

Samo je jedno potrebno i bez toga ne može biti ništa 
a s time je sve polučeno: treba biti jedno s Kristom:- 
u želji i u radu. 

Kao što se u modernom ovom svijetu osjeća neko 
proljeće svetosti i duhovnosti, tako se sve više osjeća 
neka potreba vjernika da budu jedno s Kristom, pa 
ujedinjeni sa svojom glavom, da se također sve to 


"više svrste u redove jednoga jedinstvenoga mističnoga 


tijela, U stvari to je sve jedno. Biti svet znači biti 
sjedinjen s Kristom, znači odreći se svega — pa i 
sebe — a uz njega se priljubiti; znači konačno oslo- 
niti se samo na njegovu moć i njegovu milost: misliti 
i raditi što i On, 

Smisao današnje krize jest baš u tome, kazao je 
nedavno neki mislilac, da se kršćani sve više oslo- 
bađaju balasta koji ih je u prošlim vjekovima prije- 
čio te nisu bili slobodni pa zato nisu mogli da budu 
jaki ni da budu potpuno sveti, A sad su takve prilike 
da je potrebno osloboditi se, da tako kažem, i same 
svoje ličnosti da se obučemo u ličnost Kristovu, pa 
dozvoliti da dah Duha Svetoga prožme cijeli naš 
život, obuzme sve naše moći, i dade pravac cijelom 
našem djelovanju, te utisne pečat svoje milosti u sva- 
kom našem radu. Upravo treba razapeti svoju ličnost 
da se nađemo u ličnosti Kristovoj. ' 

To znači da treba posvuda biti katolik. 

Nedavno je u našem časopisu bilo napisano da tre- 
ba biti najprije katolik, Čini se da danas ta for- 
mula nije potpuno tačna pa bi trebalo kazati; samo 
katolik. Neslomljivom snagom moramo nastojati da 
se u sve manifestacije našega života, javnoga i privat- 
noga, unese svijetlo katoličkih principa, pa stoga . 
moramo mi kaltolici svim granama ljudskog rada dati 
smjer katoličkog obilježja. Zato stoji da mi katolici 
moramo biti posvuda prisutni, 


Ali je važno da u svim tim naporima jedini cilj 
svih naših nastojanja bude: kršćanstvo unijeti u svi- 
jet, Nesamo sve energije, nego upravo krv moramo 
dati za ostvarenje toga ideala, 

Onda će sve biti dobro. Sve će ostale vrijednosti 
procvjetati. Nastat će blagostanje upravo božansko. 


Sve će propasti ako ta aktivnost bude podređena. 


drugim ciljevima, 

Mi koji smo svijesni da je keešlanatva i previše 
velika vrijednost da mu moramo posvetiti sve svoje 
sile, a koji smo s druge strane svijesni da su naše sile 
i previše slabe da bismo ih mogli dijeliti, svijestni 
smo također da treba Kristu dati upravo sve. I u 
tome je naš radikalizam, recimo slobodno, totalita- 
rizam. ' 

Već deset godina naš časopis naglašava te istine. 
Ako ističemo neprestano principe kršćanskog života 
to je zato što smatramo da je spas u svetosti, poje- 
dinca i naroda; ako naglasujemo potrebu liturgijskog 
života to je opet zato da upuzorimo kako nema ži- 
vota nego u zajednici s Kristom ili s Crkvom; ako 
konačno ističemo neke ličnosti to je opet zato jer 
smo uvjereni da je pravi heroizam u svetosti. 

I danas, na početku drugog decenija života našega 
lista, jednako kao prije, čak još više nego prije, 
vjerujemo u vječnu ispravnost istine: samo pro- 
življeno to jest praktično-radikalno 
kršćanstvo može nam donijeti dobro. Zato nastav- 
ljamo. 

Uredništvo 


Znak križa 

Među mnogobrojnim nazivima, koje liturgija daje 
križu (mors crucis, mysterium crucis i t, d.) veoma 
često susrećemo riječ »zna k« (signum crucis), Naj- 
bolji je to tumač smisla riječi križ, jer nijedan atri- 
but nije tako podesan da potpuno izrazi dubinu 
križa, Križ ostaje znak, ali ne jednostavni znak bez 
života, On postaje znak po kojemu se očituje vjera i 
dolazi milost. On je znak presv. Trojstva i Otku- 
pljenja, znak patnje i slave, 


Znak presv. Trojstva i Otkupljenja 


Sv. Crkva hoće da sazivamo presv. Trojstvo, dok 


. se križamo, dok blagoslivljamo i dok odriješujemo. U 


svim tim zgodama znak križa je spojen sa sazivom 
presv. Trojstva (»U ime Oca i Sina i Duha Sv.« — 
»Ja te odriješujem, krstim itd. u ime Oca i Sina i 
Duha Sv.« — »Blagoslov Boga svemogućega:; Oca i 
Sina i Duha Sv.« i t, d.). Kao da je sv, Crkva htjela 
da nas pouči, kako križ sa svoja tri kraka označuje 
presv. Trojstvo, a četvrtim, koji je bio zabijen u 
zemlju, Kristovo Utjelovljenje i Otkupljenje, Ovaj 
čas zgodno pristaju riječi M, Oliera, koje nalazimo 
na stranicama uzvišenog Hello-vog djela »L' Hom- 
me«: »Stavljamo ruku na čelo da predočimo dosto- 
janstvo Oca, koji prebiva u visinama »Gloria in altis- 
simis« (Luka 2, 14). Stavljamo ruku na čelo da po- 
kažemo, da je Vječni Otac baš s visina neba po- 
slao na zemlju svoga Sina, koga je rodio prije vječ- 
nosti i nosio u krilu svome. Predočujemo, dalje, put 
rođenja Riječi, to jest, mudrost, jer Otac promatra- 
jući sebe izrazuje ono, što sam jest i proizvodi u sebi 
svoju živu sliku, koja se naziva Riječ, a izrazuje i 


očituje ono što je skriveno u samom Bogu u dubo- 

koj tajni... To je ta Riječ, koja je došla na zemlju 
da objavi ljudima, što je Bog; da ih pouči klanjati 
mu se i da im dade ljubav svoje dobrote i svoga sjaja. 
To je ta Riječ, koja je tijelom postala... Kad da- 
kle spuštamo ruku s čela, predočujemo to spuštanje 
Riječi s nebesa izgovarajući ime Sina ponižena, pre- 
zrena, uništena u svojoj vlastitoj osobi, Naša vjera 
sastoji se u davanju hvala Bogu Ocu po njegovu Sinu 
u njegovu Duhu Svetomu, Zato vučemo ruku s jedne 
strane tijela na drugu preko prsiju izgovarajući »i 
"Duha Svetoga«, naznačujući, da je Duh Sveti raširen 
u svim srcima Crkve, gdje on moli za nas i podiže 
nas Bogu svojom krepošću«, — Pobožni i duboki E, 


Hello sakuplja te misli ovako: »U ime Oca i Sina i. 


Duha Svetoga. Amen. Sazivamo tri osobe: presv. 
Trojstvo. Spuštamo ruku, kad izgovaramo ime 
Sina: Utjelovljenje. Vučemo znak križa po 
sebi: otkupljenje. Amen daje dubini Ne- 
shvatljivog svečano priznanje«. 

Križ je, dakle, sinteza naše vjere: križ popraćen 
ssazivom presv. Trojstva, Mi smo svi nepismeni u isti- 
nama vječnih otajstava. Tek možemo drhtavom ru- 
kom staviti križ na pismo naše vjere. A taj nas znak 
kvalificira u vječnosti. 

Po križu silazi milost presv. Trojstva. Nama mo- 
dernim ljudima izgleda neobičan način moljenja sv. 
Dominika. On bi na molitvi raširio ruke u obliku 
križa i prosio milost za grešnike, A i Prorok je tako 
molio, jer govori: »Moje uzdignute ruke večernja su 
žrtva« (Ps. 87.). Kristova figura najljepša je ona 
raskriljenih ruku na Golgoti, a baš je tada učinjeno 
djelo izmirenja i zadovoljštine presv. Trojstvu. I 
svakiput, kad se križamo, beremo plodove tog gol- 
gotskog izmirenja. A i u nekrvnoj žrtvi sv. Mise mno- 
Soput svećenik čini znak križa, Skoro je uvijek to u 

vezi s molitvom presv. Trojstvu. Najljepše se to 
opaža u petorostrukom križanju sa svetom Hostijom, 
dok svećenik izgovara riječi: »Po Njemu, u Njemu 
i s Njim Tebi je Ocu svemogućemu u jedinstvu Duha 
Svetoga svaka čast i slava«. 

Sve je u liturgiji obilježeno znakom križa, Križ 
je na oltaru kod sv. Mise, na djelovima misnog odi- 
jela, na blagoslovu s Presvetim, u procesijama, na 
grobovima. Svuda je on znak presv. Trojstva i Ot- 
kupljenja. S kolikom se sabranošću mora kršćanin 


. križati, kako polako i smireno mora izgovarati po- 


pratne riječi: »U ime Oca i Sina i Duha Svetoga«! 


Znak patnje i slave 


Zacijelo Krist nije mislio na drveni lik križa, kad 
je govorio: »Tko ne uzme križ svoj i slijedi me, nije 
mene dostojan« (Ut. 10, 38). Značenje tog poziva 
shvatili su svi oni bezimeni i bezbrojni mučenici, koji 
su nepomični na mučilima i bolesničkim krevetima 
nosili križ Kristov. Ipak taj križ nije bio u njihovim 
očima samo križ, on je bio i slatki teret — jugum 
suave. Patnja je preduvjet slave. »Zar nije bilo p o- 
trebno da Krist trpi i uđe u slavu svoju?« — 
Osam blaženstava na Gori govore o žalostima, koje 
vode k slavi, 

Liturgija nam često predočuje križ kao znak 
patnje i slave, U najosjećajnijoj liturgiji Velikog 
Petka, između tame zastrtih oltara i prozora, čuje se 
skoro radosni ton himne »Barjaci kreću Kraljevi«. 
A na blagdan Nalaska sv.. križa, liturgija nas mnogo- 
put poput kakvog refrain-a opominje: »Ovaj znak 
križa bit će na nebu, kad gospodin dođe da sudi«, 

Sv. Toma Akvinski među drugim navodi i svoj 
razlog zašto je Krist morao umrijeti na križu: umro 

je na visini križa, da nam lakše pripravi put u nebo 
(III. 46, 3.) Ovu sliku, gdje križ spaja nebo sa ze- 
mljom, a pod križem mnoštvo boraca sličnih Izrailja- 
nima u borbi s Amalećanima tražio je neki francu- 
ski mislilac od suvremenih slikara, ali je nije našao. 

»Signum salutis, salus in periculisl« (znak spa- 
senja, spas u pogibeljima«). Tako liturgija naziva križ 
Kristov Signum salutis! To je razlog, zašto su sveci 
molili, da im Bog dade što više patnja, križeva. »Ne 
umrijeti, nego trpjeti«. Znak je to preodređenja za 
slavu, »Da postanemo. dostojni Kraljevstva Božjega, 
radi kojega i trpimo« (II Sol. 1. 5.) — Križ je znak 
slave, baš zato, jer je znak patnje. I svi oni, koji će 
ući u slavu moraju poći kraljevskim putem križa. 
Nemoguće je, da taj put prevalimo sami, jer nam 
Krist kaže, da ćemo ga prevaliti skupa: »Nek me 
slijedil«.,, Veliki Pascal dobro je shvatio ovo znače- 
nje križe, kad je u svojoj dugoj i veličanstvenoj »m o- 
litvi, da mu Bog dade dobro upotrije- 
bitibolesti« ovako molio: »Učini, Gospodine, da 
se prilagodim Tvojoj volji i da. Te bolestan prosla- 
vim u svojim patnjama, Bez njih ja ne mogu ući u 
slavu; a i Ti, moj Spasitelju, nijesi htio doći do nje 
nego po križu. Po znakovima Tvojih patnja prepo- 
znali su te učenici, i po patnjama Ti prepoznaješ 
Tvoje učenike, Priznaj me, dakle, Tvojim učenikom u 
muci, koju podnosim u tijelu i u duši za uvrede koje 
sam počinio, I jer.ništa nije ugodno Bogu, ako nije 
prikazano po Tebi, sjedini moju volju s Tvojom i 
moje patnje s onima, koje si Ti podnio. Sjedini me s 
Tobom, napuni me Tvojim Svetim Duhom, Udi u 
moje srce i u moju dušu, da tu snosiš moje patnje i 
da nastaviš trpjeti u meni, što preostaje od Tvoje 
«muke, da dotjeraš u Tvojim udovima do punine Tvog 
(mističnog) Tijela; da pun Tebe više ne budem ja, 


8 


———_o. 


koji živim i trpim, nego da Ti trpiš i živiš u meni, 
o moj Spasitelju, I jer imam ovaj mali udio u Tvojim 
patnjama, molim Te, da me svega ispuniš slavom, 
koju si zadobio i u kojoj živeš s Ocem i Duhom 
Svetim u sve vijeke vjekova. Amen«, 


Rajmund Kupareo, O. P. 


Prisvajanje Kristove ljubavi 


Čovjek je samom sebi uvijek najbliži, Mnogo su 
puta svi aforizmi o »ođurnom JA« samo prazne riječi. 
Dužnost je svakog i pojedinog kršćanina otstraniti 
sve pojave oholog isticanja, nadute samodopadnosti, 
egoističke škrtosti, ali se ne može iščupati iz dna 
duše ona naravna, zakonita ljubav čovjeka prema 
samom sebi. Ljubav samoga sebe jest uzor ljubavi 
bližnjega, U neobičnim fazama duhovnog života do- 
lazi se do nekog prijezira svega što je stvoreno, pa 
i samoga sebe, radi tijesne veze duše s Onim koji 
je Sve, međutim obični smrtnici nose sa sobom josno 
istaknut svoj »ja«. Nose ga svuda. U razvoju ideja 
svraćaju pomnju na sebe; u ljubavi pak, kao naj- 
jačoj pokretnoj snazi svijeta i života, čine svoj »ja« 
središtem od kojega se vrlo teško udaljuju; u općoj 
životnoj djelatnosti postupaju po principu samoodr- 
žanja i samoobrane. To im diktira njihov »ja«, 

Netom se čovječjem duhu otvori svijet viših, 
duhovnih dobara, osobito blagodati otkupljenja po 
Kristu, čovjek, iz uvijek iste ljubavi prema sebi, pita 
za dio koji bi njemu mogao pripasti. Svaki je čovjek, 
ako ne pita za sebe, slika one matere sinova Zebe- 
dejevih, koja je molilo Krista da njezinisinovi 
sjednu s desne i s lijeve Kristu u njegovu kraljevstvu 
na nebu (Mat. 20, 21). Ona je molila iz ljubavi prema 


, 


sebi, koju je prenijela na svoje sinove. Zacijelo je 
majčinska ljubav činila da ona časovito na sebe za- 
boravi. U kojoj je mjeri na sebe zaboravila? To je 


nejasno. U većini slučajeva direktno se ispoljuje | 


pomisao na sebe, a ne na druge, pa ni najbliže. 

Od svega što čovjek sebi prisvaja najdraže mu je 
blago: ljubav. Na to čovjek ne može nikada zabora- 
viti. Bez ljubavi osjeća se osamljenim, bez poleta i 
energije za rad. Kad se jednom uvjeri o iskrenosti i 
toplini prijateljskog srca teško ga pušta, Možda je 
i u tome razlog zašto ljudska zloća, tako reći, nikada 
ne niječe da je Krist pokazao veliku ljubav prema 
čovjeku. Čovjek je zanijekao božanstvo Kristovo, ali 
ga herojska ljubav Otkupitelja razoružava, Priznaje 
se, i to rado, pobjeđenim. U velikom pak zanosu uma 
i srca prema Ljubitelju duša kršćanin ne samo pri- 
znaje tu jaku i svemoguću Kristovu ljubav, već pri- 
svaja sebi sve blagodati te ljubavi. To nije diktat 
egoistične ljubavi, to je svijest teških dužnosti što 
padaju na svakog i pojedinog čovjeka baš radi veli- 
čine dokaza ljubavi. »On me je ljubio i predao sebe 
za mene« (Gal. 2, 20). Ove su riječi sv. Pavla baš 
rječit dokaz kako osvrt na svoj »ja« može biti znak 
najvišeg stupnja razvitka duhovnog života, 

Blagodati su Kristove ljubavi prema ljudima ne- 
izmjerne. Otresimo se tijesnih vidika našeg shva- 
ćanja i priznajmo, da je Krist ne samo zadovoljio za 
grijehe ljudskoga roda, već da je zadovoljio preobi- 
lato. »Ljubav je jaka kao smrt« (Pjes. 8, 6), Smrt koju 
je podnio za nas najbolje nam dokazuje koliko nas 
je ljubio. I tako nas je ljubio ne bilo tko. Tako nas 
je ljubio Svemogući, Onaj koji je mogao naći i drugo 
rješenje u pitanju spasenja ljudskoga roda. Bio je 
dovoljan jedan njegov uzdah, jedan čin poklona, mo- 
litve itd. Pa ako je htio trpjeti, zar nije bila dovoljna 

jedna kap njegove predragocjene krvi? S ushitom 
pjeva.sv. Toma: »I kap njena može svijet da spasi 
cijel, — da od crna bude vas ko ljiljan bijel«, 
Ljudska narav u kojoj je Krist trpio bila je ujedi- 
njena s Riječi. Štogod je činio sve se pripisivalo jed- 
nom subjektu: Riječi. Zato je svaki čin imao vrijed- 
nost koju imaju djela jednog Boga, I beskrajne plo- 
dove svoje smrti prenio je na čovječanstvo, da ovo 
započne nov život. Taj novi život ima lozinku: ljubav. 
Jer nama je bila dovoljna i jedna kap njegove krvi, 
ali nije bila dostatna zahtjevima njegove ljubavi. Zar 
je mogao ostaviti najveće djelo u povjesti čovječan- 
stva bez najvećega znaka ljubavi? Velika se djela 
Pišu krvlju. Krist je za spasenje čovječanstva dao 
svoju krv, Nikomu drugomu već ljudima. Svima, i 
svakomu napose. Kao neka vrst oklade, izazova, 
pouke i poticaja odzvanjat će do konca vjekova riječ 
Kristova: »Od ove ljubavi nitko veće nema, da tko 
položi život svoj za svoje prijatelje« (Iv. 15, 13), 
Veliko je Kristovo srce, Može u nj primiti mnoge, 
sve. To je ocean, koji prima sve kapi vode što u nj 
ulaze, i svakoj je dobro, predobro. On kao pastir 
zove sve ovce, Dao je život svoj za svoje ovce, i sada 
ih zove poimence. Nijedna se neće izgubiti, od onih 
koji su njegove. Sve su pozvane da budu njegove, 
da se nijedna ne izgubi. On ih brani. Nosi ih u naru- 
čaju. Privija ih srcu. Tako je nekoć privinuo ljublje- 
nog Ivana. On može da ljubi sve, jer je velikodušan, 
božansko-plemenit, prepun dobrote, uzvišene njež- 
nosti. Siromašna je i bijedna ljubav među ljudima! 
Vrlo lako se ražeže, još lakše iščezne. Toliko je po- 
vršna, da se često puta zaustavi na površini, bez 
dubine, zato je prolazna. Ako je pak jaka, iskrena, 
onda je ograničena na malen broj, na jedno prijatesko 
srce, kojemu se izlije u intimnost, To je dokaz ljudske 

slabosti. Što je netko plemenitiji, to je neograničeniji, 
Krist koji je došao i umro za sve može da primi u 
svoju intimnost sve ljude, jer je neograničen u dobroti 
i nježnosti srca, Ne može se vezati uz jednu ili uz 
malo duša, jer njegova ljubav nema granica, Kada se 
nastojimo dignuti u visine duha, u neograničenost, i 
mi stvaramo podlogu za općenitiju, svestraniju ljubav. 

Najdublji razlog veličine i trajnosti Kristove lju- 
bavi jest u tome što se njegova ljubav odnosi na duše, 
prvotno na duše, On je ljubimac duša, On dijeli i oče- 
kuje duhovna ne tjelesna dobra. Niti je njegova ljubav 
tjelesna, u tijesnom krugu sjetilnosti, Materija i sjetil- 
nost su razlog skučenosti, a duhovnost je znak neo- 
međenosti, Punina milosti i znanja potiču Ga da se 
izlije na sve ljude. »Od punoće njegove svi mi pri- 
mismo« (Iv, 1, 16). Saopćio nam je savršenstvo i do- 
brotu Boga, Sve ono što je dobro i plemenito teži za 
tim da se drugima saopći, Punina duše i srca dana je 
čovjeku, da i druge ljude učini dionicima toga blaga 
što u sebi krije, Ono što je dobro i savršeno ne samo 
da se saopćuje, već što je savršenije biće to ono što 
drugima saopćuje dijeli obilatije i intimnije (Sv, Toma: 
C, G, 4, 11). Umjetnici, učenjaci, koji su doista ispu- 
njeni idealima, nastoje ih i drugima otkriti. Apostoli, 
misionari prožeti ljubavlju prema Bogu i prema lju- 
dima rade neumorno oko širenja te ljubavi po svijetu. 
Plemenite i uzvišene duše prodiru preko koprene 
tijela i spoljašnosti, sjedinjuju se u intimnom prija- 
teljstvu, davaju velikodušno sami sebe za svoga pri- 
jatelja. To su sve ipak samo sjene one dobrote i sa- 
vršenstva što se krije u Bogu, Punina dobrote Božje 
nije se zaustavila na tome da nas obdari naravnim 
dobrima, On nas je obdario milošću i nadnaravnim 
prijateljstvom. Iz iste ljubavi umro je na križu. Još 
nešto. Kristova ljubav našla je način kako će se 

davati ljudima sve do konca vjekova. Ljubav traži 
prisustvo ljubljene osobe. Kristova je ljubav najdo- 
sjetljivija, ona je našla način trajnog prisustva, Da 
uvijek bude među ljudima, da im uvijek dijeli svoja 
duhovna dobra. »Slatki suputnik u zemaljskom pro- 
Sonstvu« želi da dođemo, svi, Stpljivo će saslušati 
sve. Za svakoga će naći nešto što će mu reći i 
udijeliti, 

Zar ova svestranost Kristove ljubavi može iza- 
zvati zavist? To bi bio krajni zločin proti velike lju- 
bavi Ljubimca sviju ljudi. Duhovna dobra nijesu 
ograničena. Mogu ih posjedovati svi, ona se ne iscrp- 
ljuju. Mogu ih uživati svi. Posljednji će primiti blago 
milosti u onoj mjeri u kojoj bi primio kao da prije 
njega nitko drugi nije primio, Ideali idu u beskonač- 
nost. Dobra duha su sam Bog. Uvijek možemo biti 
Bogu bliži, ali nikada ga ne možemo izjednačiti. U 
ljubavi možemo uvijek napredovati, ali ne možemo 
Boga ljubiti koliko je dostojan ljubavi, Uvijek napri- 
jed, nikad dosta. Ako imaš koliko si zaslužio i koliko 
si sposoban primiti, zašto si kivan da i drugi prima 
koliko je sposoban i koliko može da primi? 

Istina je da je i Krist imao neke osobito drage 


duše. One su bile dostojnije nego druge. Poslušne na . 


svaki njegov mig one su ga slijedile na način koji je 
bio najdraži njegovu Srcu, On ih je na osobiti način i 
primio u svoje srce, Presretni je Ivan primio na dar 
srce božanskog Prijatelja. Mogao je da otpočine spo- 
kojno na srcu Isusovu. Ima tu ipak otajstva. Sjetimo 
se međutim da smo i mi sami sebi otajstvo. Tko 
pozna u tančine otajstvene putove svoga vlastitog 
srca? Više je nego preuzetno i za čas promiliti da 
bismo mogli prodrijeti u tajne srca Otajstvenoga- 
Boga. Zadovoljimo se s onim što je stalno. Svi imamo 
pristup u to Srce. Na sve je nas izlilo blago svoje lju- 

bavi. Njegova nas je tajna moć »iz duboka mora 
dovela u luku, obećanja u ostvarenje, iz očaja u 
nadu, iz napora u pokoj, iz progonstva u domovinu« 
(Sv. Petar Damijan). 

Svi smo bili u stanju kao Baraba. Zloglasni sužnji 
nosili smo na čelu napisanu osudu vječnog Suca. Svaki 
je od nas imao da zadovoljava vječnoj Pravdi, Zado- 
voljština bi uvijek bila nepotpuna, Trpjeti, a ne platiti 
niti jedan dio nanesene nepravde, Kao da smo išli 
na mjesto pravde da počmemo plaćati, a nikada ne 
isplatiti, Milosrdni prijatelj duša, Krist, vidio je sve to 
i ganuo se. Uzima na sebe teret sviju nas. On nije 
dužan, Ipak se nuđa, čak hoće, jer je on Ljubitelj 
duša kao dobri pastir svojih ovaca. »Ja sam dobri 
pastir... Dobri pastir daje život svoj za ovce svoje« 
(Iv. 11, 14), To sve čini za svakoga i pojedinoga od 
nas. Istim žarom za svakoga napose kao i za sve. 
Ovo je činjenica. Sv. Pavao je imao tu istinu zorno 
pred očima, Izgleda kao da je gledao nad svojom 
glavom desnicu Božje pravde, spravne da udari. 
Krist zaustavlja desnicu, i daje se u zamjenu. Sv. 
Pavao zanesen ovim neshvatljivim znakom ljubavi 
može samo da svemu svijetu opetuje i prizna: »On 
me je ljubio i predao sebe za mene«, Ne tumači ništa, 
a sve govori. Mnogo riječi skoro bi zasjenilo ovu naj- 
utješljiviju istinu. Žar Pavlova srca zadovoljava se 
da samo to ponavlja, na to ekstatično misli, i da se 
rastapa od miline na pomisao tako velike ljubavi. 

Osjećaj što se neposredno porodi u srcu na tako 
jasan znak ljubavi, jest osjećaj zahvalnosti, Darovi su 
tereti, koji nas tište, Gdje je ljubav jaka, teret se ne 
osjeća. Ljubav sili na zahvalnost. Cijeni sve što prima, 
a da ne će cijeniti najveći dar najuzvišenijeg Darova- 

telja? Pa da i nije Krist pokazao najveću ljubav naj- 
većim darom, darom samoga sebe, ipak bi čovjek 

morao u svom srcu nositi trajnu zahvalnost. »Ako 
gledaš na dostojanstvo darovatelja, nijedan ti se dar 
ne će učiniti malen ili odveć jednostavan. — Nije 
ništa maleno što daruje višnji Bog« (Naslj, Krista 2, 
10), Sve su dakle žrtve i pokore što bi čovjek podnio 


zu uzvrat Kristovoj ljubavi nerazmjerne prema daru i 


Darovatelju, A ipak ljubav traži da se dade ono što 
se može, Ne gleda što mu dajemo, Štogod mu damo 
sve je Njegovo. Imamo ipak nešto što od nas očekuje 
kao naše: našu slobodnu volju, naše srce, našu ljubav, 
Štogod mu damo On prima, samo ako Mu damo iz 
ljubavi. »Bog ljubi vesela darivatelja« (2. Kor, 2, 7). 
Ljubav se ne može vratiti nego ljubavlju. »Utisni 
me na svoje srce kao pečat« (Pje. nad Pjes, 8, 6). Po- 
sveti mi svoje srce. Ja sam ga osvojio najvećim da- 
rom. Pribavio sam mu sreću uz najveću cijenu, Srca 


* su ljudska moj posjed, — To očekuje Isus za uzvrat 


na velike znakove ljubavi što je pokazao ljudima. 
Ne sili, već čeka. »Evo stojim na vratima, i kucam. 
Ako tko čuje glas moj i otvori vrata, ući ću k njemu 
i večerat ću s njim, i on sa mnom« (Otkr, 3, 20). Do 
ove će intimnosti doprijeti svaki onaj koji se preda 
Kristu, koji sjedini svoje srce sa srcem Kristovim. 
Stvorovi ne će moći ući u srce duše posvećene Kristu, 
Naći će pečat. Pa i vanjština će to isto dokazati. To 
je zahtjev ljubavi i zahvalnosti. »Jer ste kupljeni ve- 
likom cijenom. Proslavite dakle i nosite Boga u ti- 
jelu svome« (1 Kor, 6, 20). 

»A molimo vas kao suradnici, da vi ne primite 
uzalud milosti Božje« (2 Kor. 6, 1). Tako opominje 
sve kršćane onaj isti sv. Pavao, koji je mogao reći: 
»Milost njegova nije bila bez ploda u meni« (1 Kor. 
15, 10). Svijest iskazane ljubavi ne može izvesti drugi 
zaključak, U srcu se Isusovu nalazi vrutak svih mi- 
losti što je primilo otkupljeno čovječanstvo, Uza- 

ludno bi bilo djelo otkupljenja, uzaludne muke pod- 
nesene za nas, ako ljudi ne bi nastojali da se svim 
tim blagom okoriste. Vjerni Ga sljedbenici ne pu- 
štaju da čeka ispred vrata njihova srca, — odmah Mu 
otvaraju. Ne puštaju Ga da viče, — odgovaraju na 
samo jedan Njegov poziv. Jedan pogled Njegovih 
očiju, jedna milost koju osjete u skrovištu srca — sve 
je to za njih zapovijed. Tko ljubi ne oklijeva. Ne čeka 
da drugi izrazi želju —, ljubav ide ususret. Nezado- 
voljna s onim što drugi želi —, ljubav daje više. Tako 
je shvaćao svoju dužnost sv, Pavao. Krist je za mene 
trpio, zato sam i ja »s Kristom razapet na križu« 
(Gal. 2, 19). Krist je za mene umro, i mene mori čežnja 
* umrijeti, i biti s Kristom (Filip. 1, 23), »jer je meni 
život Krist, a smrt dobitak« (ist. mj. 21). 

Kako je često puta ljudska bijeda nedosljedna! 
Svatko zna i osjeća da je ljubav, pa iako ne uvijek 
samo prava ljubav, velika pokretna snaga u svijetu. 
Ljubav je moja moj teret, s njim se krećem kamogod 
se krećem, govorio je sv. Augustin, Zašto onda ljudi 
ne nastoje da i ljubav prema Kristu ostvari znatniji 
dio svoje životne atrakcije? Život bi drugačije iz- 
gledao. Manje bi bilo gramženja za zemaljskim do- 
brima. Srca bi se ljudska više zanosila za onim 
dobrima što ih je Krist donio s neba, i što je ostavio 
ljudima, da ih uživaju djelomično na zemlji, a potpuno 
u nebu. 

Kad bi ljubav prema Kristu više ujedinjavala 
ljude s Kristom više bi ih ujedinjavala i međusobno. 
Ta je ljubav toliko moćna i općenita, da bi ispunila 
praznine, ublažila oštrice nesuglasnosti, združila sve 
ljude u bratsku zajednicu. Nema poteškoće koju ta 
ljubav ne bi mogla svladati, Ljudi bi se otresli svojih 
ličnih, egoističnih vidika, a proširili bi svoj pogled 
na sve duše, s kojima dolaze u dodir, i svojom bi ih 

ljubavlju sebi ujedinili, Nema solidnije podloge za 
Pravi universalizam i sveopće bratstvo nego li je 
podloga ljubavi u Kristu. Načelno se to ne može zani- 
jekati. U praksi pak dosta je jasno da ljudi nijesu 
sposobni ni za međusobna prijateljstva, jer su odveć 
maleni, skučeni, zatvoreni u svoje »ja«. Jao svijetu 
što nema pravih prijateljstva, a još više što nema 
prave ljubavi u Kristu! Nevolje što muče čovječan- 
stvo i oteščuju breme života posljedice su pomanj- 
kanja one ljubavi, koja je »strpljiva, dobrostiva, koja 
ne zavidi, koja se ne hvasta, ne nadima se; ne čini, 
što je nepristojno, ne traži svoje, ne razdružuje se, ne 
misli o zlu; ne raduje se nepravdi, a raduje se istini, 
sve podnosi, sve vjeruje, svemu se nada, sve trpi« 
(1 Kor, 4—8). Riječju: ljubav preobrazuje, sublimira. 

Lako je prisvajati sebi Kristovu ljubav, ali nije 
lako vršiti ono što ta ljubav od nas traži, »Ako je Bog 
ovako nas ljubio, i mi smo dužni ljubiti jedan dru- 
goga« (1 Iv, 4, 11), U prvom redu ova ljubav treba da 
ujedini sve vjernike, Kristove sljedbenike, »Krist je 
ljubio Crkvu i sebe samoga predao za nju, da je 
posveti, očistivši je kupelju vodenom u riječi, da on 
prikaže sebi slavnu Crkvu, koja nema ljage ni nabora, 
ili što slično, da bude sveta i neokaljana« (Efež, 5, 
26—28). Vjernici Kristovi nijesu samo sinovi jednog 
Oca na nebu, oni su udovi jednog mističnog tijela na 
zemlji, Crkve, kojoj je Krist glava. Kao što iz glave 
dopire životna snaga u tijelo tako od Krista dolaze 
blagodati na sve udove te zajednice. Svi su pozvani 
da budu složni i najuže povezani, To od njih traži 
uzvišena zajednica koju sačinjavaju. Mnogo puta 
kršćani nijesu ispunili u svijetu onu misiju na koju 
su bili pozvani jer ih je međusobno razdijelila nesloga, 
i njihov je rad bio ukočen, uništen, Koliko bi puta 
bilo potrebito ponoviti u katoličkim redovima onaj 

Pavlov ukor Korinćanima, »Zar je Krist razdijeljen? 
Zar je Pavao razapet za vas? Ili ste u ime Pavlovo 
kršteni« (1, 13). Na mjesto Pavla i Petra može se 
staviti koje drugo ime i ukor je potpuno suvremen, 
najsuvremeniji, 

Kršćani nijesu jedini miljenici Kristovi. Sve su 
duše njegove. Došao je kao »Janje Božje«, da uništi 
grijehe svega svijeta, To je bila njegova misija, Došao 
je u jedan, izabrani narod, ali je došao za sve, Ni 
vrijeme ni prostor ne stavljaju granice neograniče- 
nosti njegove ljubavi. »Krist je umro za sve« (2 Kor. 
5, 15). Bog ga je »predao za sve nas« (Rimlj. 8, 32). 
Spas je dakle općenit, Usluge su neograničene, Jedan 
je Spasitelj, jedinstveno je dobročinstvo, zato se traži 
jedinstvo onih koji su to dobročinstvo primili, A to 
su svi ljudi, sve duše, Bilo gdje se nalazile, bilo 
kakvog porijekla, bilo kakve ćudi sve su pozvane da 
se zaklone u Kristovo srce, puno ljubavi, Pa i pogani 
su pozvani, »Jer nema razlike među Židom i Grkom; 
jer je isti Gospodin sviju, bogat za sve, koji ga pri- 
zivaju« (Rimlj. 10, 12). U najzabitnijim dijelovima 
prašuma nalazi se možda koja duša, koja je osobiti 
predmet Kristove ljubavi. Ne protivi se onim tajin- 
stvenim pozivima što joj ih Krist upravlja. Napre- 
duje od svijetla do svijetla, od dara do milosti, do 
obraćenja. Ljubitelj duša, Krist, nije vezao svoju 
moć na nijedno vanjsko sredstvo spasenja, kao da ne 
bi mogao i na drugi način okupljati oko sebe duše, 
Nad redovitim sredstvima nalaze se premnoge sakrite 
staze po kojima Krist dolazi do duša, Najveća je pak 
atrakcija ono uvijek otvoreno Kristovo srce. Svima 
dušama upravlja intimne riječi, pune čara i privlači- 
vosti: »Moja je ljubav ona snaga što uvijek drži otvo- 
renu ranu moga srca, Time hoću dokazati dušama, da 
se moje srce ne zaustavlja. Naprotiv, moja je najveća 

želja da duše uđu u ovu ranu moga srca, bezdan lju- 
bavi i milosrđa, Samo će u ovom Srcu jednog Boga 
naći lijek da ublaže njihove boli i ojačaju njihovu 
slabost, Neka mi samo pruže ruku; ja ću ih uvesti« 
(Sporedi: Garrigou-Lagrange »LE SAUVEUR« str. 
259). 

Siromasi i bijednici imaju osobito pravo na Kri- 
stovu ljubav. To im je pravo On podijelio, Nijedna 
im ga zemaljska sila ne može da oduzme. Za njegova 
života na zemlji oni su se najviše kupili oko onog 
Srca, u kojemu su osjećali da se nalazi pravo i jedino 
utočište za zapuštene, Pozivao je umorne i optere- 
ćene da će ih okrijepiti (Mat, 11, 28). Nije to bilo samo 
poziv, prazno obećanje, Njegova je ljubav činila ču- 
desa baš nad ljudskom bijedom, »Slijepi progledaju, 
hromi hode, gubavi se čiste, gluhi čuju, mrtvi ustaju, 
siromašnima propovijeda se evanđelje« (Iv, 7, 22). 
Ne čudimo se. Kristovo je Srce osjećalo teret bijede, 
zato je moglo snositi i primati sve vapaje bijednih 
i zapuštenih. Među Kristom i njima je vladala neka 
srodnost, Ne grijeha, ako se radi o griješnicima, već 
bijede. Priprosti siromasi, apostoli, najspremnije su se 
odazvali na Kristov poziv. Jednomu je od njih, Ivanu, 
Krist poklonio svoje Srce. Griješnika prima u naručaj 
oprosta i intimnosti, Potajni su griješnici htjeli osu- 
diti javnu griješnicu, ali Krist, koji prodire i preobra- 
zuje srca i tjelesa, oprašta joj i otpušta je preporo- 
đenu, Ima bezbroj istih primjera. Krist, tako reći, 
progoni duše. I to najviše one koje najviše potrebuju, 
Ne ostavlja ih do posljednjeg časa. Ako Ga neza- 
hvalna duša odbija do posljednjeg časa Njegova 
ljubav ipak vrši svoju misiju, On moli za nju, kao 
što je molio za one koji su Ga propinjali. 

Krist nije htio samo da njegova ljubav bude kao 
meteor koji će sijevnuti na obzorju duša i iščeznuti. 

Niti se zadovoljava biti sunce što svijetli, a ne topli. 


Mnogo više nego sunce, Krist hoće da njegova ljubav 


svijetli, gori i zapaljuje, »Dođoh da oganj bacim na 
zemlju, pa što hoću nego da se zapali« (Luka 1, 49), 
Potrebno je da srca ljudska zahvati ovaj oganj ljubavi 
Kristove, jer bez toga nema nade u temeljitu nao- 
brazbu, A potrebna je. Uzalud su svi propisi za trajnu, 
unutarnju preobrazbu, ako nema unutarnje pokretne 
snage, koju pruža ljubav, i samo ljubav, Potrebno je 
najprije gorjeti u sebi. Iz punine ljubavi vlastitog srca 
prodirat će svijetlo i toplina na druge. Ne uspavajmo 
se u pomisli na ljubav što je Krist pokazao prema 
nama. Odbacimo slabost i lijenost. Širimo carstvo 
ljubavi »jer nas ljubav Kristova oduševljava« (2 Kor. 
5, 14). 
O. dr. Jordan Kuničić O. P. 


Pravo dostojanstvo svećenika 


I slučaj Matije Rihtarića jest vidljiv i nepobitan 
dokaz, kako hrvatska katolička javnost znade biti 
nezahvalna, ' 


Pripadao je među najbolje hrvatske pučke pisce | 


i govornike, a mi smo ga odmah zaboravili, čim je 
zaklopio umorne oči, Matiju Rihtarića gotovo nitko 
ne spominje, a ipak je on svojim perom i propovije- 
danjem zadužio sve hrvatske katolike. 

Tko je trebao govornika za velike i male zgode, 
pozivao je njega. I on nije nikada odgovarao, da nema 
vremena, Radio je sa svakim i za svakoga, riječju i 
perom. Svi su pobožni kalendari i časopisi donosili 
na ja$mu njegove članke, I što je on napisao, to se 
čitalo: Bio je duhovit čovjek, koji je uvijek govorio 
zanimljivo o svakom predmetu, 

Najveću je raširenost postigla njegova knjiga 
»Udri popa«, Uzimali su je u ruke i ljubitelji i mrzi- 
telji svećenika, Danas se više ne može dobiti u knji- 
žarama nijedan primjerak, U toj je knjizi obrađeno 
takvo pitanje, o kojem su držali i zvani i nezvani, da 
ga imadu pravo rješavati, U prvim naime godinama 
poslije svjetskog rata bili su slobodni zidari, komu- 
nisti, starokatolici, pravoslavni prozeliti i liberalci 
podigli tako strašnu hajku na svećenike, kao da 
imadu pred sobom divlju zvjerad, a ne ljude, »Udri 
popa, gdjegod ga stignešli« to je bilo geslo, koje 'se 
ponavljalo posvuda počevši od ljudi na ministarskim 
stolicama pa sve do ubogara u gradskim podrumima, 
Matija Rihtarić pokupio sve upaljivije prigovore 
protiv svećenstva i pokazao pučkim načinom njihovu 
neopravdanost, 


Danas je svećenstvo u čitavoj hrvatskoj javnosti 
u mnogo većoj cijeni, nego što je bilo u ono doba, kad 
je izašla Rihtarićeva knjiga »Udri popa«, Hvala Bogu, 
da je tako, Ipak napadaji nijesu ni sada prestali, Sve- 
ćenici imadu još i danas da trpe neopravdanije pri- 
govore, nego ikoji drugi stalež. To je sasvim razum- 
ljivo. Ljudi, koji su odani srdžbi, mržnji, psovci, za- 
visti i drugim grijesima, ne će udarat na ono, što je 
njima slično, nego na ono, što drže svetim i nedosti- 
živim. Kod toga igra veliku ulogu i kukavičluk, Neo- 
tesanci obično se boje javno vrijeđati one, koji imadu 
iza sebe puške, batine i tamnice; ali kada se radi o 
svećenicima, oni znadu dobro, da smiju dati oduška 
svim svojim neobuzdanostima i prostotama, jer sve- 
ćenici često ne mogu ili ne će da se služe ni najobič- 
nijim sredstvima obrane i odmazde. Kada to uzmemo 
u obzir, onda se ne ćemo čuditi, što se čak i tatovi, 
razbojnici, ubojice i drugi zločinci usuđuju vikati: 

»Udari popa, gdjegod ga stigneš, jer je pop zadnji 
čovjek!« 

Nije teško braniti i obraniti svećenstvo. 

Tko samo malo pogleda u postupak Crkve kod 
odabiranja i zaređivanja kandidata svećeničkog sta- 
leža, ne će mu umaknuti s vida, da se među sveće- 
nike primaju samo najdarovitiji i najplemenitiji mla- 
dići, Ni kod kojega se drugoga staleža ne vrši takav 
savjestan i strog izbor, Zato je razumljivo, što nije- 
jedan drugi stalež nije ni iz daleka tako požrtvovan, 
radin i poduzetan kao svećenički. Taj je stalež u 
svako doba davao najviše mučenika. Pa i u današnje 
doba broj svećenika mučenika iznosi više hiljada, ako 
se zbroje samo oni, koji su poginuli i koji pogibaju 
za vjeru u Rusiji, Španjolskoj i Meksiku, 

Znamo, protivnici se svećenstva hvataju odmah 
prigovora, da je Crkva imala i još uvijek imade velike 
posjede. No mi možemo odmah odgovoriti, da ni- 
kakav drugi veliki posjed nije služio, a ni danas ne 
služi toliko općoj socijalnoj i narodnoj svrsi kao 
crkveni. U Hrvatskoj su imali ili i danas imadu velike 
posjede Draškovići, Jankovići, Gutmani, Eltzi i drugi 
svjetovni velikaši, ali povijest nije zabilježila o njima 
onoga, što je zabilježila o Strossmayeru, Hauliku, 
Baueru, Stadleru, Žerjaviću i drugim svećenicima. 
Kada su protukršćanske vlade oduzimale Crkvi ve- 
like posjede, kao što se na pr. dogodilo u Francuskoj, 
nije time narod ništa dobio, nego je najveći dio pri- 
hoda s tih posjeda otišao u džep nezasitnih lakomaca, 
gulikoža, pronevjeritelja i svakojakih gavana, koji 
nijesu nimalo marili za sirotinju, 


Evropskoj su kulturi u svako doba najrevnije slu- 
žili upravo svećenici, 


Otvorimo li koji mu drago list hrvatske povijesti, 

svagdje ćemo se namjeriti na svećenike kao na naj- 
veće hrvatske dobrotvore, 

Podižemo spomenike Petru Berislaviću i nazi- 
vamo ulice njegovim imenom, A taj Petar Berislavić, 
narodni borac, koji je pao junački na bojnom polju, 
bio je svećenik i biskup, ' 

S ponosom spominjemo biskupa Strossmayera kao 
glavnog osnivača najviših hrvatskih naučnih zavoda; 
nadbiskupa Bauera kao početnika hrvatskoga za- 
drugarstva; Mihovila Pavlinovića kao preporoditelja 
Dalmacije; fra Grgu Martića i fra Franu Jukića kao 
prvorazredne borce hrvatskoga ilirskoga preporoda. 

Prolazimo pokraj spomenika 0. Andrije Kačića 
Miošića i kažemo: »Gle, taj je fratar načinio svojim 
»Razgovorom ugodnim« i svojom »Korabljicom« za 
hrvatku pučku prosvjetu više nego stotine drugih 
pučkih pisaca, X 

Ali glavna misija svećenika nije u tome. Malo bi 
bilo kad bi svećenici radili samo na prosvjeti i kul- 
turi čovječanstva. Time se oni ne bi razlikovali od 
drugih staleža. Zato glavnu odliku, kao i specifično 
dostojanstvo svećenstva, koji ga visoko izdiže iznad 
svih drugih staleža, moramo tražiti drugdje. 

Uvijek treba imati na umu, da je svećenik drugi 
Krist. »Pro Christo legatione fungimur« — »Mi smo 
poslanici mjesto Krista«, kaže sv, Pavao (II. Kor. 5,20), 

Ikaošto su stari Židovi davali Me- 
ispunila na njima riječ: »Među svoje 
dođe i svoji ga ne primiše« tako je i 
danasopasnostzasvenasdanebismo 
pripisivali drugomu Kristu, t. j. sveće- 
niku, u njegovoj svećeničkoj službi 
istotakvezadatketražećiodnjega, da 
svoje pravo na opstanak utvrdi kao 

izumitelj, kao učenjak, kao socijalni 
organizator, kao politički borac, kao 
liječnik, kao profesori t, d. 

Istina, budući da je svećenik ravnopravan gra- 
đanin u kraljevstvu ovoga svijeta, mi znademo cije- 
niti njegove zasluge i na svjetovnim područjima, Ali 
sve je to za svećenika drugotno polje rada, Mi se ne 
smijemo zaustaviti na njegovim svjetovnim zaslugama, 
nego moramo njegovo pravo na opstanak i njegovu 
pravu čast i dostojanstvo reklamirati na drugom po- 
dručju, t, .j u kraljevstvu, koje nije od ovoga svijeta. 

Ne bi za nas bio dobar onaj svećenik, koji bi bio 


i političar i izumitelj i socijalni organizator i profesor 


iz kojega svjetovnoga predmeta, a kod toga ne bi 
vršio svojih svećeničkih dužnosti, I šta bi nam kori- 
stilo, kad bi tkogod rekao, da cijeni svećenika kao 
pisca, profesora, zadrugarskoga radnika, propagatora 
pismenosti, ali ga ne cijeni kao svećenika? 

Neprovedivo dostojanstvo i jedino neotuđivo 
pravo na opstanak daje svećeniku kao svećeniku prije 
svega vršenje one dužnosti, koju je sv. Katarina 
Sienska izrekla riječima: 

»Anđeli služe svakomu čovjeku, kako im je od 
Boga zapovjeđeno, i oni su čuvari, koji su nam dodi- 
jeljeni od njegove svevišnje dobrote, Isto je tako 
isasvećenicima, koje je Bog u mistič- 
nom tijelu svete Crkve odredio za to, 
da dijele ljudima tijeloikrvraspetog 
Isusa. 

Svećenik, koji u čitavom svojem javnom životu 
ne bi radio ništa drugo, nego bi samo revno propo- 
vijedao, ispovijedao, dijelio svetu pričest i druge 
svete sakramente i u opće vršio sve svećeničke duž- 
nosti, bio bi za nas velik čovjek, pa makar ne napisao 
nijedne knjige, makar u politici bio uvijek samo 

običan borac, makar ne osnovao nikakve zadruge i 
makar ne imao nikakve veće riječi u svjetovnim 
stvarima. 

Ne smijemo previše ugađati svijetu tražeći za 
svećenika priznanje na opstanak samo radi naših 
Berislavića, Katančića, Vrhovaca i Strossmayera, 

Za apologiju pravoga svećeničkoga dostojanstva 
znači više biskup Josip Lang i Matija Stepinac od 
Adolfa Vebera Tkalčića i dra Franje Račkoga, Ili, 
ako idemo još dalje u prošlost, onda su u specifi- 
čnom svećeničkom apostolatu veći ugled zavrijedili 


. bl. Nikola Tavilić, bl, Augustin Kažotić i bl, Marko 


Križevčanin nego upravitelj Erdelja, kardinal Juraj 
Utišenić ili biskup srijemski i kancelar Ludovika 
Drugoga, Stjepan Brodarić, Trajnijom su slavom 
ovjenčani posvetnici fra Šimun Filipović, koji se po- 
vukao u samostansku zabit u talijanskom gradiću 
Ripatransona, i fra Mijo Perković, kojega je u Vrani 
nabio na kolac Duratbeg, nego osvetnici i vojvode 
Luka Ibrišimović i fra Petar Kumbat, kojima inače 
ne poričemo dične uspomene. 

Povodeći se za duhom ovoga svijeta mnogi kato- 
lici daju danas najveću čast i priznanje onim sveće- 
nicima, koji se odlikuju kao spretni stočari, vinogra- 
dari, zadrugari, trgovci, svjetovni pisci i političari, «a 
zapostavljaju one, koji su junaci propovijedanja vjere 
i vršitelja pokore, apostoli molitve i revni čuvari 
kuće Božje. Time mi laiciziramo svećeničko dosto- 
janstvo i izvrgavamo se opasnosti, da se na nama 
ispune riječi apostola Pavla. »Tko sije u tijelo svoje, 
od tijela će žeti propast«, 

Pravednost zahtijeva, da se dadne čast i oraču, 
koji svojim žuljevima pribavlja kruh naš svakidašnji, 
Ali svećenik imade da bude u prvom redu onakav 
orač i sijač, koji će nam svojim radom omogućiti, da 

se na nama ispuni ono, što sveti Pavao kaže dalje u 
istom retku svoje poslanice: »A tko sije u duh, od 
duha će žeti život vječni« (Gal, 6, 8). 

Današnji se svijet diči, da je otkrio gotovo sve 
tajne u ljudskom društvu i u prirodi. 

Ali u isto vrijeme, dok se ljudi zalijeću u najuda- 
ljenije zemaljske krajeve, dok ustanovljuju sastavine 
nebeskih tjelesa, dok pronalaze najsakrivenije tvari 
hrane i najodređenije zakone, po kojima se zbivaju 
naša čuvstva, misli i htijenja, dotle mnogi ostaju slijepi 
za velik dio onoga, što se nalazi u najvećoj njihovoj 
blizini, šta više, za ono, što je temelj pravoj čovječ- 
nosti, 

Mi smo previše zagrezli u materijalizam. 

Znademo, šta je čovjeku potrebito kao tjelesnomu, 
pa i kao intelektualnomu (razumnomu) biću, ali ne 
znamo često odgovoriti na pitanje, šta moramo činiti 
kao duhovna bića. Boljševici, nacionalni socijalisti, 
fašisti i mosi drugi sastavljaju tako zvana kazala 
rada, ali u tim kazalima često ne nalazimo svećenika, 
Razumljivo je, zašto, Veći dio današnjih svjetskih re- 
formatorna i organizatora pretpostavlja, da je čovjeku 
potrebit za život samo kruh i umni napredak, a za du- 
hovne vrijednosti vjere i ćudoređa nemaju dovoljno 
smisla, 

Zato su svi njihovi računi nepotpuni i svi njihovi 
nacrti klimavi. Ti reformatori i organizatori vele, da 
»sve moraju obuhvatiti u državi, i ništa da ne postoji 
izvan države«, pa kad ih čovjek pita, kamo će posta- 
viti Crkvu, oni ne ostavljaju za nju nigdje mjesta, 
nego joj prije ili kasnije naviještaju boj do istrage. 

Prezir duhovnosti, nepriznavanje golemoga carstva 
vjere silno osiromašuje čovjeka, čiji se pogled radi 
toga ograničuje tek na neznatan odsjek zemaljskoga 
vijeka, a neizmjerna prostranstva, vidici i ciljevi 

vječnosti često se kod toga zamjenjuju potpuno ži- 
votinjskom degradacijom, 

U reklamaciji velikih duhovnih vrijednosti nala- 
zimo podizanje čovjeka i ujedno podizanje svećeni- 
čkoga ugleda. 

Jedan je hrvatski znameniti političar kazao, da ne 
treba posrednika između Boga i ljudi. 

Možemo priznati veličinu toga političara na dru- 
gim područjima, ali u toj izjavi je on vrlo malen, 

Tko imade odlučivati o posredništvu između Boga 
i ljudi? Je li to možda pitanje kakvoga - samoodre- 
đenja? 

Neosporna je istina, da o tom odlučuje samo Bog. 
Jer ono nadzemaljsko biće, kojemu bi čovjek diktirao 
nekakvim plebiscitom, što će ono raditi u svojem od- 
nosu prema ljudima, ne bi bilo Bog, nego isprazna 
ignačka i utvara usijanih glava. 

Bog ima jedini pravo da određuje, hoće li biti po- 
srednika između njega i ljudi, I on je to odredio, Ne- 
sumnjivim je riječima ustanovio stalež, kojemu je dao 
u svojem carstvu vlast naučavanja, vlast suđenja i 
ovlast upravljanja, 

Svećenici imadu pravo na svoj ugled u prvom redu 
kao čuvari milosti, odgojitelji kreposti i djelitelji ne- 
brojenih svrhunaravnih dobara. Oni su prijeko potre- 
biti radnici u Božjoj ekonomiji ovoga svijeta, i nijedan 
ih zakonodavac ne smije isključivati iz redova onih, 
koji žive o nužnom radu, jer oni zaslužuju svoj kruh 
i svoj ugled već time, što vrše svoje naročite sveće- 
ničke dužnosti, 


Petar Grgec. 


27 


O razmatranju 
(Unutarnja molitva) 


U nizu članaka (D. Ž. 1936—1938) o molitvi vi- 
djesmo, u kratkim potezima, što je molitva uopće a 
usmena molitva napose u koliko je ova put do nu- 
tarnje. Sada ćemo opet u jednom nizu članaka na- 
stojati prikazati što je unutarnja molitva, a to znači 
molitva koja se obavlja bez riječi i koja se odvija 
samo u intimnosti duše i srca. Takovu molitvu obično 
nazivamo razmatranje ili kontemplacija, 

Unutarnja molitva u općenitom smislu te riječi 
jest molitva, u kojoj se duša podiže k Bogu bez rt- 
ječi, bez pjevanja ili svetih obreda ili kojih drugih 
izvanjskih znakova, Duša se u toj molitvi podiže 
k Bogu, da misli o Njemu, o Njegovim otajstvima ili 
o krepostima i svojim duhovnim dužnostima na mj e- 
rom da postane bolja. Baš ova namjera po- 
stati boljim razlikuje duhovno razmatranje od strogog 
učenja pa bilo to i duhovnih predmeta. 

Unutarnja ili mislena molitva dijeli se na dvije 
glavne i temeljne vrste. Prva se naziva »aktivna« 
(obična — communis; stečena — acquisita), koja se 
redovito zove jednom rjčju: razmatranje. Druga 
misaona molitva zove se »pasivna« (uljevena — infu- 
sa; mistična — mystica), koja se jednim imenom na- 
Zivlje: kontemplacija (a to nekoji prevode: 
motrenje). ' 

Kontemplacija se zove pasivna stoga, jer je 
čovjek ne može sebi pribaviti svojim nastojanjem uz 
onu običnu Božju milost, koja se zahtjeva za svako 
nadnaravno dobro djelo ili čin. Ova je molitva uvijek 
izravni dar Božji, za koji se duša uz milost može samo 
pripraviti kreposnim životom i ostalim nastojanjima, 


28 


"aa 


kako ćemo to posebno izložiti, Nipošto se, dakle, ne 
zove pasivna zato kao da bi duša tu bila sam o pa- 
sivna. Duša je u toj molitvi (poslije nego ju je od Boga 
primila) najaktivnija, jer radi najintenzivnije umom 
i voljom pod uplivom Božjeg rasvijetljenja i žara 
svete ljubavi. Ona u ovoj molitvi stiče velikih zasluga 
u očima Božjim. U ovoj se vrsti molitve jasno zapaža 
dominantno djelovanje samoga Boga, dok duša više 
izgleda pasivna, iako se ta pasivnost zapravo odnosi 
na izvor i početak ovakove molitve, 
Razmatranje (meditacija, aktivna . molitva) 


je ona misaona molitva, koju ,uz običnu milost, mo- 


žemo sebi pribaviti, kad god ozbiljno hoćemo i kad 
upotrebljavamo za to potrebita sredstva (kad se po- 
molimo, saberemo, kad nešto duhovno pročitamo pom- 
njivo i pobožno, te kad uz to barem. donekle nasto- 


jimo oko kreposnog života.) U razmatranju više pre- - 


vladava naš lični napor a djelovanje je Božje skrito 
te se rijetko i za kratko vrijeme očituje u kakvoj ja- 
snoj milosti nenadane ili dublje sabranosti. Ovo lično 
nastojanje sastoji u rađu i djelovanju razuma, koji 
promatra koju nadnaravnu istinu (otajstva vjere, kre- 
posti itd.) i nastoji da je s različitih gledišta prodube. 
Sastoji još u činima volje, koja nastoji pobuditi čine 
i čuvstva ljubavi, želje za Bogom i kreposnijim živo- 
tom, ufanja i slično već prema tomu o čemu razmatra, 
te konačno stvara odluke za napredak u duhovnom 
životu. 

U prvoj dobi duhovnog života promatranja (kon- 
sideracije) razum zauzima veći dio unutarnje mo- 
litve, jer je tada razum siromašniji nadnaravnim 
idejama i duhovnim znanjem, a vjera je slaba pa 
zato razum sam traži što više duhovne spoznaje. 
Kasnije, kad je duša usljed molitve i kreposnog života 
sve to bolje prožeta živim uvjerenjem, tada se pro“ 

matranje (konsideracija, razglabanje) postepeno uma- 
njuje, a sve više preuzimaju mjesto jednostavnije misli 
ili jednostavni duhovni pogled na Boga i Božja otaj- 
stva, a osobito na neizmjernu Božju ljubav prema 
dušama, Slično je i s čustvima, U početku duhovnoga 
života bila su rjeđa, površnija, skoro samo usmena 
(verbalna); a kasnije su i čuvstva postala češća i 
dublja. 

Cilj unutarnje molitve baš njoj vlastit i svojstven 
jest: poboljšanje duše. To može biti ono, tako zvano 


prvo obraćenje, to jest obraćenje od smrtnoga grijeha , 


na život posvetne milosti. Može ovo poboljšanje duše 
naznačiti obraćenje od mlakoga života na gorljivi, od 
dobroga na bolji i konačno na savršeni život svetosti, 
Na ovo postepeno obraćenje ciljaju, za jednostavne 
vjernike, zakoni Božji i Crkveni, a za redovničke 
osobe, na to ciljaju sveti zavjeti i sva redovnička 
opsluživanja. Ali baš unutarnja molitva (razmatranje 
i kontemplacija) jest pravo žarište i eminentno izvor 
ovog duhovnog postepenog preobraženja. 

Iz ovoga slijedi, da će početnici u duhovnom 
životu (incipientes) glavno i nadasve upraviti svoje 
razmatranje na iskorjenjivanje grijeha ili koje mane, 
Nadasve — rekosmo, ali ne iksljučivo, I početnici 
će morati u svom razmatranju bacati kadikad svoj 
pogled na Boga, na Njegovu ljubav prema dušama, 
na ljepotu duhovnoga Božanskoga života u dušama. 
To će im zasladiti i razmatranje i borbu protiv grijeha 
i mana. Oni, koji su već donekle napredovali 
(proficientes) u duhovnom životu, oni će — a da ne 
ostave potpuno borbu proti zlim sklonostima — na- 
dasve upraviti svoje razmatranje na sticanje kreposti, 
a osobito temeljnih kao što su: duh vjere, poniznost, 
odricanje sebe, posluh, sabranost i duh molitve. Oni, 
koji su već čvrsto združeni s Bogom dušom, umom i 

srcem (perfecti), takovi će svoju unutarnju molitvu 
(kontemplaciju) upotrijebiti izravno za to, da učvrste 


ovo sjedinjenje s Bogom. Stoga će njihova molitva 


biti nadasve čini ljubavi, ufanja, odanosti u svetu 
Božju volju osobito u križevima, 

Veoma je važno napomenuti, a još važnije toga 
se u praktičnom životu sjećati, da cilj razmatranja ili 
kontemplacije nije baš »naučiti« nešto iz duhovnoga 
života (za taj cilj bilo bi dovoljno duhovno štivo i 
škola bogoslovije); nego je cilj nutarnje molitve ra- 
dije da dobijemo žar Božje ljubavi, da se volja i srce 
raspale ovim svetim žarom, čovjek bolje i savršenije 
izvrši svoje dužnosti prema Bogu; da se naša volja 
sjedini s Božjom voljom. da nas tako duhovna mo- 
litva otcijepi od svega ostaloga, a priljubi nas jedino 
uz Boga i na taj način preobrazi naše vladanje i čitav 
naš život. A za ovu svrhu ne bi bilo dovoljno du- 
hovno »znanje«, Za ovo preobraženje našega života 
hoće se volja prožeta živom željom za kreposnim i 
svetim životom. A volja takovom postaje jedino u 
peći (gdje je svijetlo i toplina!) pobožnog razma- 
tranja i duboke kontemplacije, 

U ramatranju i kontemplaciji događa se ova utje- 
šna i sveta izmjena: Pobožna promatranja (konsi- 
deracije) čine da se naše obične i niske ljudske 
misli zamjene s mislima uzvišenijim, nadnaravnim, 
božanskim. I baš ove svete misli ulijevaju nam ne- 
besku svijetlost po kojoj možemo jasnije i življe 
vidjeti ne samo Boga, već i nas same u pravoj stvar- 
nosti kakovi uistinu jesmo u očima Božjim. Osim 
toga naša zemaljska čuvstva ustupaju — za vrijeme 
unutarnje molitve — mjesto svetim čuvstvima te 
nas ta čuvstva i pobožne želje udružuju s Bogom i 
pritežu od Njega milost, koja nas oblači jakošću 
odozgo, 

Sve je ovo već u sebi jedno dobro djelo i zaslužno 
za nebo. Ali ne smije da se tu zaustavi. Ono je nužno 
upravljeno jednoj odluci boljeg i svetijeg života, Bez 
ovog poboljšavanja i usavršavanja duhovnog života 
sve bi to bilo lijepo cvijeće bez svoga prirođenog 
ploda. Razmatranje i kontemplacija, dakle, nije kao 
jedna ladica u kojoj bi svete misli i čuvstva stajala 
osamljena i odvojena od svagdanjeg našega i. 
Naprotiv je nutarnja molitva najviše (kulminan na 
točka našeg prekodnevnog proživljavanja. Sjaj i žar 
molitve imaju se stvarno odsijavati u našem menta- 
litetu kao i u našem privatnom i javnom djelovanju 
i u čitavom životu, S : 
f " Slijedi, dakle, iz ovoga, da treba bdjeti, da ii 
i mraz grijeha ne ugasi onu nebesku svijetlost i e 
žar, koji su zapaljeni bili za vrijeme unutarnje mo i- 
tve. Nastojati treba, da hladnoća rastresenosti i inaa 
banog apostolata i vršenja naših dužnosti i pos sia 
te rutina mlakog života ne smrznu ono duhovno .. 
jeće rascvalo u molitvi i tako spriječe da ne dođe o 

svoga savršenog i obilnog ploda kreposnog života. 2 
Razmatranje i kontemplacija jesu, dakle, početa 
i priprava za savršeno i sveto djelovanje. A sve je 


: “sad f a 
konačno upravljeno vrhovnom cilju: savršenstvu lj 


bavi Božje i blažene vječnosti. 


Dr. o. Dominik Budrović O. P. 

Liturgijski život 


Sto je liturgija? 

Danas je riječ »liturgija« na ustima svih: govori 
se o liturgijskom gibanju, o liturgijskoj obnovi. Bez 
sumnje, svi imaju neki pojam o značenju te riječi, 
ali je taj pojam samo za neke potpuno jasan. Zato 
ga želim malo razjasniti, 

Prije svega značenje same riječi Liturgija dolazi 
Od grčke riječi leiton-ergon, a znači: narodni 
ili javni posao. Doslovce se može prevesti: zajed- 
nički posao. U klasičnoj Grčkoj se je time razumije- 
vao javni namet bogatih građana. Tako, na pr., mo- 
rali su građani Atene naoružati jednu državnu lađu i 
to se je zvala liturgija. 

Ta se je riječ također upotrebljavala u religioznoj 
terminologiji, a označivala je javni kult. Istočna 
Crkva tim nazivom označuje najstariju formu kršćan- 
skog kulta, t. j. sv, Misu, Zato govori o »služenju 
svete liturgije«. Također i misne obrasce, koji dolaze 
kod pojedinih svetaca, ona ih zove »liturgija«. Kod 
nas se govori o liturgiji rimskoj, grčkoj, armenskoj 
itd. 

Sada stvarnotumačenje. Iz verbalnog tu- 
mačenja smo vidjeli da je liturgija javni kult, Da mo- 
žemo temeljitije razumjeti ovaj pojam, pogledat ćemo 
tri različite forme tog kulta. . 

1. Vi idete u crkvu, pokleknete pred taberna- 
kulom i učiniti pohod Presvetom. Kakav je to kult? 
To je privatna molitva, privatna pobožnost. Sigurno 
molitva veoma ugodna Bogu; jer i sam Gospodin 
kaže: »A ti kad se moliš, uđi u sobu svoju i zatvo- 
rivši vrata, pomoli se Ocu svomu u tajnosti«, (Mt. 6, 
6). No to nije liturgija. 

2, Na dan 31. decembra je blagdan sv. Silvestra; 
glavno zvono zove naveče u crkvu vjernike dotičnog 
mjesta na funkciju svršetka godine, Na stotine ih se 
sakuplja i pjevaju svi zajedno »Tebe Boga hvalimo«. 
To je kult naroda. Posve sigurno takav kult blagosli- 
vlja Gospodin, koji je rekao: »Ako dvojica od vas na 
zemlji jednodušno zamole, što mu drago, dat će im 
Otac moj, koji je na nebesima. Jer gdje su dvojica 
ili trojica sabrani u moje ime, ondje sam ja među 
njima«, (Mt. 18, 19—20). No, to još nije liturgija. 


3, Svećenik služi radnim danom sv. misu na ol- 
taru, na najjednostavniji način; u klupama sjede dvije 
stare žene i ujedinjuju se sa Božanskom žrtvom. To 
je liturgija. 

Pitat ćete koja je tu razlika i zašto je jedino 
posljednji način molitve liturgijski kult. 

Odgovor: ko je onaj koji moli? U prvom slučaju 
molitelji smo mi t. j. sakupljeni kršćani. U trećem 
slučaju ne molim ni ja svećenik, ni mi koji sudje- 
lujemo; nego moli Crkva, mistično Tijelo Kristovo. 
Svećenik i vjernici slave taj čin kulta ne same-u ime 
same Crkve, već u ime Kristovo. Iz toga se vidi uz- 
višenost i dostojanstvo liturgijske molitve. Privatna 
molitva toliko vrijedi koliko pojedinačni molitelj; 
čin pobožnosti naroda vrijedi toliko koliko vrijede 
oni koji se nalaze pred Bogom, Sigurno u posljednjem 
slučaju može molitva nekolicine pravednika nado- 
mjestiti nedostojnost grješnika; no liturgijska molitva 
je uvijek vrijedna zato, što je Crkva bezgrješna za- 
ručnica Kristova ona koja je prinosi. Svećenik i na- 
rod jedino Crkvi pružaju svoj glas. Sada vidimo ono 
bitno u liturgiji: pojedinac obavlja i služi liturgiju 


kao i član Crkve osjećajući intimno jedinstvo s Kri-. 


stom, 

Prema tome ne obavlja liturgiju sam svećenik, 
makar je on za tu svrhu posvećen. Mora se požaliti 
što se u ovim zadnjim vjekovima uvriježilo mišljenje 
da je služenje liturgije stvar samih svećenika, a na- 
rod bi ostao daleko od toga čina. Dakako, svete 
žrtve i svetih sakramenata može obavljati samo sve- 
ćenik, za to posvećen; ali to ne znači da svi kršte- 
nici ne bi bili zaposleni liturgijskom činu. Zato je li- 
turgijska molitva kult cijeloga naroda u jačem smi- 
slu, Etimologija riječi pokazuje se u stvarnosti: lei- 
ton-ergon, čin naroda je čin upravo čitave Crkve, 

Želio bih podcrtati riječ »čin«, jer je veoma jako 
rašireno mišljenje da je liturgija molitva, Navikli 
smo gledati u »kultu« samo molitvu, Ne, liturgija je 
čin, posao, akcija, ne manje od onog što je molitva, 
riječ i misao, Mi sinovi modernog doba tako smo 
upregli u racionalizmu da znamo samo mislitii 
govoriti: prvotna je Crkva činila i oba- 
vljala liturgiju. 

Ne zaboravimo dakle ove zaključke; liturgija je 
službeni kult »crkve«; svaki kršćanin je sposoban za 
liturgiju, jer je član mističnog Tijela; liturgija je kult 
u širem smislu; t, ; Molitvai Akcija. 

Ipak riječ božanski kult ili božanska služba ne 
iscrpljuje potpuni pojam liturgije. Štaviše, taj bi pojam 
mogao biti uzrok zablude ukoliko bi označivao da je 
liturgija samo stvar čovjeka, samo služba Crkve pre- 
ma Bogu, U stvari liturgija je također služba Boga 
prema nama ljudima, Ako dobro ispitamo pojam 
»Ecclesia« ili pojam Crkva to će nam biti očigledno. 
Crkva nije čisto izvanjska organizacija, kao neko 
obično udruženje: Crkva je živi organizam, Sveto 
Pismo nam pruža dvije slike koje čine da lakše razu- 
mijemo narav Crkve, Prvu nam daje sam Krist u 
svom oproštajnom govoru (Iv. 15, 5.), »Ja sam trs, vi | 

loze, koji ostaje u meni, i ja u njemu, on rodi mnogi 
rod, jer bez mene ne možete ništa učiniti. Tko u meni 
ne ostane, izbacit će se na polje kao loza i osušit 
će se«. Drugu je sliku isticao naročito sv. Pavao: 
Crkva je mističko Tijelo Kristovo; Krist je glava (ili 
srce) ovog Tijela, mi smo kršćani članovi tog Tijela. 
Ono što je zajedničko tim dvjema slikama je pojam 
živog organizma; članovi i grane su sačuvani u ži- 
votu i hranjeni samo preko sjedinjenja sa njihovim 
životnim izvorom, Od čokota teče sok u loze, i čini 
da budu zelene, da cvatu i da donose plod; a od srca 
teče krv u svakog pojedinog člana i drži ga živim. I 
zato, loza od čokota i član tijela pogibaju kad nisu 
u vezi s organizmom. 

Ove dvije slike pružaju ispravnu ideju o Crkvi: 
Krist je izvor Života i bez njega je mrtvo tijelo, bez 
njega se drvo osuši, 

Crkva je živi organizam koji živi i diše, a 
po kojem protiču životni sokovi, Pojedini kršćanin je 
član tog organizma i s njim napreduje samo s intim- 
nim ujedinjenjem. 

Ako samo ove pojmove apliciramo na liturgiju 
bit će nam mnogo lakše razumljiva, Liturgija je dah 
mističnog Tijela Kristova, pače ona je cirkulacija 
krvi toga Tijela, ona je doticanje soka čokota na- 
prama lozama. Liturgija je vitalni aktivitet orga- 
nizma Crkve. 

Već sada zapažamo koliko je uzvišenija liturgij- 
ska molitva nad privatnom i zajedničkom pobožnosti. 
Ondje radi svaki za sebe; u liturgijskoj molitvi svaki 
radi na korist čitavog Tijela i time također indi- 
rektno i za sebe, 


Iz ovih dviju slika Crkve je lako zaključiti da 
definicija; »Liturgija je službeno štovanje što Crkva 

daje Bogu«, ne može biti potpuna. Liturgija ima dvije 
strane: ljudsku i božansku Nije liturgija samo čin 
štovanja što ga čovječanstvo združeno u zajednici 
Crkve, daje Bogu, nego postoji također tijek milosti 
koju Bog ulijeva u članove i u grančice. 

S ljudske strane liturgija je služba koju 
dvorska svita iskazuje božanskom Kralju. Svaki so- 
cijalni stalež imade pravila zajedničkog života; a na 


dvoru postoji dvorski obrednik, Sigurno bi kralj 


uslišao seljaka koji bi mu se približio jednostavnim 
načinom u seljačkom odijelu; no radi se uvijek o 
iznimkama, a pravilo je da se drži propisanog cere- 
monijala, Majka Crkva nam daje upute u ovoj dvor- 
skoj službi; štoviše ona nastupa mjesto nas. Litur- 
Sija nas zato poučava da damo čast Bogu u onim 
formama koje su Njemu mile. 

Sa božanske strane liturgija je božansko 
djelovanje, tok milosti, spasonosna Kristova aktiv- 
nost: u jednu riječ ona je nastavak spasenja Gospo- 
dina. 

Ova božanska strana ne smije ostati u sjeni. Mi, 
zadojeni modernim subjektivizmom, gledamo u re- 
ligiji poglavito čovjeka: stara Crkva je stavljala bo- 
žansku stranu na prvo mjesto. Preko liturgije mi po- 
stajemo na neki način pobožanstveniji, ponovno pu- 
ni Kristovog života; živimo istim Kristovim životom, 
inkorporirani smo sa smrću i sa uskrsnućem. Zato je 
najdublji smisao liturgije dioništvo u božanskom Kri- 
stovom životu. 

Po liturgiji mistično Tijelo Kristovo živi, raste i 
upućuje se na potpunu savršenost. 


P. Parsch 

Uzori 


Glavni tajnik španjolskih komunista! 


Kao dijete radničke klase — otac mi je bio listo- 
noša, a majka porijeklom sa sela — bio sam prisiljen 
da već od djetinjstva radim. Kad sam, navršivši jeda- 
naest godina, napustio internat, prodavao sam novine 
i srećke u »Cafć Oriente« u Atochi (jednoj ma- 
dridskoj ulici). 

Započevši svoj radnički život imao sam veću na- 
obrazbu nego većina mojih radničkih vršnjaka. Moj 
odgoj, koji zahvaljujem školskoj braći sv. Ivana de 
la Salle, dao mi je dobru osnovnu naobrazbu. S do- 
brim kršćanskim vodstvom bila bi mi samo na bla- 
goslov, Ali mi je ovo vodstvo manjkalo, te mi je 
naobrazba postala štetna. Dnevni posao bio je težak. 
Od osam sati ujutro do jedanaest sati noću, izložen 
vremenskim nepogodama, morao sam  izvikivati 
imena novina i časopisa, 

Kako sam bio osjetljiv, budilo se u meni veliko 
nezadovoljstvo. Usporedio sam svoj život sa životom 
drugih mladih ljudi koje sam gledao kako pored mene 
prolaze na medicinski fakultet. Moj se razum podigne 
i reče mi da ovo nije pravedno, Ovaj osjećaj probudi 
u meni zahtjev za daljnjom naobrazbom, za većim 
znanjem, za mogućnošću da jednog dana uzmognem 
ija studirati, : 

Od toga časa počeo sam intenzivno čitati. Čitao 
sam svašta: novine, romane i sve drugo što mi je do- 
šlo pod ruku. Naravno da mi ovakva lektira nije ko- 
ristila, i jedan od prvih učinaka bio je otpad od vjere, 

1) Ovo dirljivo obraćenje don Matorras-a, agilnog španjolskog 


komuniste, preveo je g. Ljubo Kučan iz knjige »Menschen die zur 
Kircke kamen«. 

koja me je, kako sam mislio, činila robom socijalne 
nepravde. 

Godine sam provodio u neprekidnim naporima, 
sudjelujući u svakovrsnim predavanjima i crtarijama, 
prelistavajući svakojake knjige, posjećujući svako- 
vrsne skupštine, gdje sam se nadao kakvom novom 
otkriću, Rezultat svega toga bila je potpuna pometnja 
mojih misli. U to su vrijeme počeli u Španiji politički 
nemiri koji su prethodili padu diktatora Primo de Ri- 
vera, te ovo kretanje poveća još više moj nemir, Tada 
sam djelovao na raznim položajima, Ali, moram pri- 
znati, premda sam polazio školu da izučim knjigo- 
vodstvo i druge trgovačke grane, veći sam interes 
posvećivao politici nego svom radu. Kad je konačno 
u prosincu 1930. buknula revolucija, odlučio sam da 
stupim u komunističke redove. Već u jeseni stupio 
sam bio u vezu s jednom grupom revolucionaraca 


koja je izdavala tjednik »Rebelion«. Ovaj je časopis: 


zastupao skrajnu materijalističku tendenciju, premda 
nije baš otvoreno naviještao marksizam. Bio sam 
revan suradnik, a najviše sam pisao protiv vjere i 
crkve. 

Moj službeni ulazak u komunističku stranku zbio 
se u prosincu 1930. Nekoliko dana po tom, postavši 
članom jedne ćelije, bio sam po višem vodstvu ime- 
novan članom madridskog komiteta za komunističku 
omladinu. Ne trebam ni reći da su mi od tada lektira 
bila djela Marxa, Engelsa, Lenjina, Buharina, Staljina 
itd, Svom sam se snagom predao organizacijskoj dje- 
latnosti. U travnju 1931. uspostavljena je republika 
te je doskora omladinska organizacija izdavala svoj 
list »Juventud Roja« (Crvena mladost), Ja sam bio 
imenovan članom redakcije i upraviteljem, K tome 
sam još živahno djelovao na čelu madridskog ko- 
miteta. 

Ne mogu sad ovdje govoriti o svim onim revolu- 
cionarnim pothvatima koji su u to vrijeme ubrzavali 
španjolski komunizam, Kod obrazovanja jedne ćelije 
— bio je to pokušaj u kasarni — bio sam uapšen i 
dospio sam pred vojni sud. Zatvor, koji sam upotrije- 
bio kao prigodu da se odmorim, da učim i razmišljam, 
služio je samo ojačanju mojeg revolucionarnog uvje- 
renja, Tamnica mi je bila kuća, škola, svetinja, sve! 
Šest mjeseci morao sam tamo ostati. Malo po mom 
izlasku iz zatvora počeo je izlaziti glavni organ stran- 
ke »Mundo Obrero« (Radnički svijet), Bio sam ime- 
novan urednikom, što ipak nije dugo trajalo, jer je 
vlada dne 22. siječnja 1932. zabranila list zbog revo- 
lucionarne propagande i obustavila daljnje izlaženje. 

Tada oboli Etelvino Vega, dotadašnji tajnik cen- 
tralnog komiteta komunističke omladine. Da se iz- 
bjegne njegovo uapšenje i da ozdravi, pošalju ga u 
jedan sanatorij u Rusiju. U takvim sam prilikama ja 
imenovan glavnim tajnikom, Mogu reći da sam od 


tada svojim djelovanjem na čelu čitave zemaljske /“ 


organizacije španjolske komunističke omladine pre“ 
uzeo odgovornost za cijeli pokret. Ali što sam inteu- 
zivnije radio, to je bilo veće moje razočaranje. Razo- 
čarao me privatni život funkcionera, izaslanika inter- 
nacionale, viših komunističkih krugova. Sam sam se 
mogao uvjeriti da ih oslobođenje proletarijata i prava 
radništva malo zanimaju. Njima je uvijek bila pred 
očima samo njihova vlastita korist. Ipak sam ostao 
vjeran doktrini, jer sam se tješio time da su pogreške 
i slabosti, koje sam vidio, od ljudi, a ideja — marksi- 
zam kao takav — zato još uvijek ostaje čista i ne- 
promijenjena, Da bih svladao svoje razočaranje, dao 
sam se još više na organizacijsko djelovanje. Ova rev- 
nost dovela me više puta u zatvor, te sam morao 
podnositi mnogo napora, glad te sva ona putovanja 

uzduž i popreko Španjolske. Sve sam podnosio s uvje- 
renjem i vjerom. Bio sam tvrdo uvjeren o pobjedi rad- 
ništva po revoluciji i da će tako sve društvene rane 
biti izliječene. Radio sam bez prestanka. Tada nije 
bilo u čitavoj Španjolskoj komunističke publikacije 
koja ne bi na dnu kojeg članka nosila moje ime. |U 
skupštinama su moji govori prouzrokovali talase 
mržnje. 

A ipak je moja mlada, neuravnotežena duša tre- 
bala nešto više, Bila je puna čežnje da brani nešto 
plemenito, da se bori za jedan viši ideal. A sve što ju 
je tada okruživalo bilo je nisko. I tako je u mom 
srcu započela moralna kriza koja me je ponajčešće 
vodila u stanje potpune sjete... Potražio sam zabavu 
tamo gdje sam se nadao da ću je naći — u ženi, Po- 
bliže sam se upoznao s jednom komunističkom druga- 
ricom te sam bio toliko sretan da smo se duševno 
vrlo dobro slagali i, da tako kažem, stopili se u 
jedno, Dobili smo i jednu kćerkicu. A ipak me ni to 
nije zadovoljavalo, Moje bolesno srce htjelo je nešto 
drugo, duhovno, nešto uzvišenije od svega toga. 

Opet sam zapao u duševnu krizu. Sve mi je po- 
stalo ravnodušno. Pod izlikom da sam umoran napu- 
stio sam svoju revnost za komunizam. Kušao sam se 
pomoći u zabavama: predao sam im se bez mjere. 
Rezultat uvijek isti; sve pustija unutarnja praznina, 
sve tamnija nutarnja noć. Bojao sam se da ne polu- 
dim, Sve što sam u životu ljubio, sve što me bodrilo 


na rad, sve, baš sve me sada izdavalo. 


Nadao sam se da će historijski materijalizam ri- 
ješiti socijalno pitanje. Sad sam jasno uvidio da je za 
to nesposoban. Našao sam pak nasuprot jedno po- 
brkano društvo, puno pogrešaka i slabosti, koje se 
iskreno moraju odstraniti. To su bili neki kapitali- 
stički krugovi koji se nisu nimalo zanimali socijalnim 

pitanjem misleći jedino na dobitak, i koji su davali 
olakšice radnicima jedino ako su ih ovi silom pri- 
svojili. Bila je ovo država koja je morala isključivo 
služiti interesima ove sebične klase. 

Bilo je časova kad mi se činilo da nije vrijedno 
živjeti u tako besmisleno vrijeme i držao sam naj- 
boljim da učinim konac i da se oslobodim od du- 
ševnih muka, Po očekivanju nisam doživio ništa, 
što bi me iznenadilo, nego samo posve smiješne 
stvari koje su me razveselile, Dali su mi jednu bro- 


šuru Allana Kardeca, srž njegove teorije, koja mi 


je bila dobro poznata. U njoj je bilo govora o 
»Bogu«. Ova sama riječ probudi u meni mnoge 
uspomene .., Škola, crkva, redovi đaka prije ne- 
djeljne sv. mise, prva sv. pričest. S tim uspomenama 
prošle su zadnje ure one noći, a drugog sam jutra 
pošao u jedan antikvarijat, potražio Bibliju, jer sam 
želio da pročitam neka mjesta. Da iskreno kažem: 
činio sam to više iz radoznalosti, nego zbog čega dru- 
goga. Ni najmanje nisam slutio da će to biti prvi 
poticaj k mojem obraćenju, 

Kupio sam Bibliju i počeo čitati. Odmah sam 
među raznim perikopama Evanđelja opazio jedno mje- 
sto o socijalnoj pravdi. Radoznao pročitao sam ga, 
i što sam dalje čitao, to sam otkrio više vidika, koji 
su mi do sad bili sakriveni. Istraživao sam dalje te 
sam jasno uvidio da jedino možda kršćanska religija 
može dati rješenje mojih pitanja. Ali za me je ovo bio 
velik problem. Bio sam vezan s mojom komunistič- 
kom drugaricom, kćerkom jednog višeg vođe komu- 
nističke stranke u Španjolskoj. Iskreno sam je ljubio. 
A oboje smo imali kćerkicu koju sam ipak morao od- 
hraniti i odgojiti. To je sve spremalo rješenju mojeg 
problema nesavladive poteškoće. Dosjetim se neče- 

mu: pitat ću savjet jednog svećenika, Ali kojeg? 
Sumnjao sam da li će me razumjeti, Bojao sam se da 
se neće za me brinuti i da će na moja pitanja mjesto 
konkretnim odgovorima odgovoriti općenitom rječi- 
tošću. Ipak sam se odlučio. Sjetio sam se da u župnoj 
crkvi sv. Izabele i sv. Terezije, gdje sam se ja krstio i 
primio prvu sv. pričest, još i sada službuje onaj isti 
svećenik koji me spremao na prvu sv. pričest. 
Odlučio sam da idem k njemu. 

Ovo je bio početak konca, Župnik me je primio 
s velikim razumijevanjem, ohrabrio me i obećao da će 
me voditi na mom putu. On je sam bio tvrdo uvjeren 
da će Svevišnji uslišati njegovu molitvu. Počeli smo 
po ovom planu: svakog popodneva došao sam u ugo- 
voreno vrijeme u sakristiju naše župne crkve, da 
s njim raspravljam čitavi sat o pojedinim vjerskim 
pitanjima. Tu su bile odstranjene moje vjerske sumnje 
u pitanjima objave. Naša je diskusija imala takav 
uspjeh, da je odmah nakon nekoliko dana bila pro- 
buđena vjera u meni, i ja sam tada bio čvrsto uvje- 
ren da će sve opet biti u redu. Ova promjena u mojoj 
duši, prije tako hladnoj i neplodnoj, a sada punoj to- 
pline i plodnosti, napunjala mi je srce radošću. Moj 
mi je duhovni vođa savjetovao da razborito ispitam 
uvjerenje moje drugarice i da upoznam stanje njezine 
duše. Osim toga mi je preporučio da svim žarom svo- 
ga srca molim raspetog Isusa, da se sretno riješe 
moje poteškoće. To sam i učinio, I kad sam za neko- 
liko dana pokušao, uspio sam toliko, da je i moja 
drugarica išla sa mnom u crkvu, da i ona prima 
vjersku pouku, 

Naš je posao napredovao tako lijepo da, po od- 
stranjenju svake zapreke, crkveno uvjerenje nije za- 
davalo nikakvih neprilika, Ali ja ni sada nisam pri- 
stajao uz socijalnu nepravdu te sam kušao da to 

pitanje uskladim s vjerom koja je mogla štititi prava 
potlačenih protiv izrabljivanja sa strane silnika, Po- 
vjeriv ovu dvojbu duhovnom vođi ja sam dobio rje- 
šenje i na ovo. U katoličkoj socijalnoj nauci našao 
sam izvor na kojem sam mogao ugasiti svoju žeđu 
i umiriti svoje zahtjeve za oslobođenje potlačenih. Sad 
sam jasno uvidio da ta nauka sadrži najoštriju osudu 
i najstrašnije prokletstvo radničkih izrabljivača. 


Dalje je sve išlo glatko. I moja se drugarica obrati 
te pristane na ženidbu. 11. svibnja 1934, vjenčali smo 
se, a istog dana pokrsti se i naša kćerkica od 13 
mjeseci, 

Duševni je dio time bio riješen. I sad se pružila 
prilika da pokažem svoju aktivnost. U redovima ka- 
toličkih sindikata udovoljavao sam svojoj želji za ra- 
dinošću, i 16. svibnja objavio sam u štampi razjašnje- 
nje u kojem sam priznao svoje zablude i pozvao moje 
bivše drugove da me slijede, Istovremeno objavio sam 
svoj ulazak u redove aktivnih boraca za katolički rad- 
nički pokret, Što je više vremena proteklo, to je veće 
moje oduševljenje i osvjedočenje, da je ovo jedini 
spasonosni put i za čovječanstvo i za radnike, 

Kada danas pomišljam na svoju nemirnu prošlost, 
na mase radnika, koje su odijeljene od vrela života; 
kada vidim ceste svoje domovine crvene od krvi, cr- 
vene zbog one ideje koju sam nekoć i ja zastupao: 
tada bol i sućut ispunja moje srce. Jer najveći dio 
ovih radnika koje marksistička mržnja tjera na ubi- 
janje i smrt — zavedeni su. U dubini duše oni su 
dobri, Njihovo bijedno stanje, skrivljeno po višim slo- 
jevima, tjera ih na djela očaja, kojemu su prve žrtve 
oni sami. Mora se uoči ove tragične situacije, ove po- 
tresne socijalne tragedije pitati, nisu li možda za ovo 
najviše krivi mjerodavni krugovi, jer nisu ispunili svoje 

dužnosti, jer su vlasništvo upotrijebili kao apsolutni 
instrumenat kojim su se poslužili za podređivanje sla- 
bijih!! Ovo je istina. I ovoj istini moramo mi katolici 
hrabro pogledati u oči, ne smijemo bojažljivo izbjega- 
vati svaki doticaj s njom. Mi, koji smo upoznali po- 
ložaj, moramo se boriti da poboljšamo život; mi, koji 
smo toliko srećni da smo upoznali nepatvoreno Kri- 
stovo Evanđelje, moramo ne osvrćući se na protiv- 
štine, predrasude i, ako je potrebno, čak i progon- 
stvo, srčano odbaciti nepravdu i dati poštovanje 


Don Enrique Matorras. 


Sveta Hrvatska 


Marko Skoblić 


Junak — mučenik, 


1. Hrvatska dika. 


Nasmijat će se Kotorani: — Dašto, to smo mi! Ta 
davno zapjeva starac Milovan, da je Buka od Kotora 
— od Hrvata dika. I to je živa istina. Samo je Buka 
od Kotora bila u Crvenoj Hrvatskoj. A kako je Bijela 
Hrvatska oduvijek bila srčika svih Hrvata, odavna se 
ističe, da je i Lika svih Hrvata dika. Dosta je pogle- 
dati nazvaline-starih gradova — a narodna pjesma 
spominje 66 — pa brojna črkvišta, posijana po svoj 
Lici tako, da je cijela Lika bila kao veličajna crkva 
s brojnim oltarima. Dosta se sjetiti brojnih umnika i 
junaka, koji proslaviše ime hrvatsko, sve do onoga 
Starca, što razpiri oganj pod pepelom i doviknu 
svijetu, da će udes Hrvatske krojiti Bog i Hrvati! 

Na žalost je prošlost Like još dosta tamna, još ne 
znamo, što nam sve pričaju razvale naših gradova i 
crkava, a ne poznamo potanje ni mnogih slavnih ljudi, 
što proslaviše ime hrvatsko, Uz to zaboravljamo i 
poznate i opjevane, koji bi baš u naše doba mogli biti 
uzori našoj mladosti. Takav je bio MatoSkoblić, 
* kojega poodavno opjeva pokojni kremenjak Krsto 
Pavletić, koji je u hrvatskoj prošlosti tražio uzore 
hrvatskog naroda, 


2. Skoblići. 


su bili ogranak drevnog plemena Mogorovića. 
(Istočni mudraci u 20. vijeku pretvoriše sav hrvatski 
narod u pleme, ne znajući, da su Hrvati došli na Jug 
kao sedmo-plemeni narod. I to Bijeli Hrvati, koji su 
smrvili Avare u novoj domovini, dok su Crveni Hrvati 
morali doći s Gotima, pa i prije Gota.) Zna se, da je 
pleme Mogorovića izabralo Kolomana za hrvatskoga 
kralja. Mihalj se Skoblić spominje u Kukuljevića 
(Acta, 166.—168.), Lički mu stol u Črnoj Vasi 1497. 
daje pravo u parnici proti Vladićima od plemena La- 
godušića. A 1501, Mihac (jamačno isti onaj Mihalj) 
odbija potporu od Gašpara Perušića. Pavao se Sko- 


blić spominje 1551, među braniteljima hrvatske kra- 


jine. No svoje pleme prodiči najviše i svojim juna- 
štvom i svojom smrću Marko Skoblić u Ze- 
munu. 


3. »Propala si, ugarska kraljevino!« 


zavapiše naši nasadnici ili šajkaši 1521., kad svezaše 
zastave sa svojih nasada ili šajka pred kraljevskim 
dvorom u Budimu i vratiše se k svojoj kući. 

Pop Jure Srijemac je dobro poznavao i vrlo cijenio 
te hrvatske nasadnike, koji su mogli u velike koristiti 
kod obrane Ugarske i Hrvatske, da su ugarski držav- 


46 


nici imali soli u glavi, No oni su osiromašili i svoga 
kralja mladog Ludovika, koji je morao posuđivati i 
najpotrebnije stvari. Nasadnici dašto nisu dobivali 
plaće. Za to pođu u Budim, Ali ih kraljev blagajnik 
Pavao Varda mjesto dužne plaće  pogrdi i uvrijedi. 
Nasadnici se potuže popu Jurju, koji ih uzme tješiti, 
da ni kralj nema dosta hrane, Kad Varda i po drugi 
put uvrijedi vrstne branitelje, ssvežu oni zastave za 
zdenac i ostave svoje nasade, (Šajkača je kapa starih 
hrvatskih nasadnika, šajkaša.) 

Međutim krene silni Sulejman iz Carigrada s go- 
lemom vojskom, kako se držalo, da izvrši zavjet svog 
oca Selima i podigne tri hrama, u Jerusolimu, u Bu- 
dimu i u Rimu. U Budim posla svoga čauša Behrana, 
da Ludoviku ponudi mir i prijateljstvo. No Ugri po- 
grdiše čauša, a sultan dobi izliku, da izvrši ono, što 
je i onako kanio. Hrvatska poslije smrti biskupa i 


bana Berislavića nije imala bana. Hrvatski je Job, 


knez Ivan Karlović, s drugim velikašima i plemićima 


* s teškom mukom odbijao neprestano turske navale. 


Međutim padne 8. VII, 1521. sultan pod Šabac, a već 
sutradan uze prevoziti svoju vojsku u Srijem. U Đa- 
kovštini ustanu na obranu sami seljaci te njih 800 po- 
tuče tisuće neprijatelja, Ali turskoj bujici ne mogahu 
odoljeti bez vrstna vođe. Tako padoše Kupinik, 
Barić, Berkasovo, Slankamen, Mitrovica. 


4. Zemunski junaci, 


Ponosni hrvatski državnik i pisac Antun Vrančić 
u svojim djelima na dva mjesta (II, 13. III, 16.) spomi- 
nje borbu za Zemun, a s ponosom ističe, da je glavni 
vođa bio hrvatske gore list. Bio je toMarko Sk o- 
blić. Piri-paša ostade pod Šabcem, a proti Zemunu 
posla Husrev-pašu. Skoblić s prijateljem  Mihaljem 

skupi oko 400 nasadnika i stane žestoko navaljivati 
na neprijatelja. Padaju Turci, ali se prorjeđuju i Hrva- 
ti. Napokon Turci probiju zid i navru u grad sijekuć 
i ražajući. Hrabri se branitelji ne predaju, van padaju 
jedan za drugim, Napokon opkole Turci izmorene, 
pohvataju ih, izvedu u tabor i sve smaknu, 

Marko Skoblić klone smrtno ranjen. I njega iznesu 
u tabor, isperu mu ranu i uzmu je vidati, Kad se junak 
razabrao, stanu ga nagovarati, neka prizna sultana, 
neka pogazi sv. Križ, pa će živjeti u milosti cara če- 
stitoga i dostati se visokih časti. Ali im Marko odpo- 
vrne ponosno, da se za ništa na svijetu ne odriče 
svoga Boga, svoga roda ni svoga kralja, kojemu je 
prisegao vjeru. Što su Turci više navaljivali, to je 
junak odgovarao  odrješitije, ne mareć za njihove 
prijetnje. Kad vidješe razjareni Turci, da im sav na- 
por u tutanj, svežu ranjena junaka i bace ga pod noge 
bijesnu slonu, koji ga smrvi. 


5. Uzor. 


Današnji će se praktičnjaci samo sažalno nasmijati, 
kad im se spomene svijetli primjer Marka Skoblića. 
Dašto, njihovo je životno pravilo — »Sveta nam je 
svačija kruna — Draga nam je svaka vuna — Da 
nam bude torba puna«, Prodanim je mješinama Bog 
izmišljotina, narodni ponos ludost, vjernost slaboća 
tvrdih glava. Tko pljucka na hrvatsku prošlost i ne 
može drugačije suditi, No Skoblić je sjajna slika sta- 
rog poštenog Hrvata katolika, i to pravog junaka. 
Vjeran je Bogu do posljednjeg daha. Vjera mu, očeli- 
čena ljubavlju, daje divsku ustrajnost i pouzdanje u 
patnji i u mukama. Odan svome rodu neće da osra- 
moti hrvatsku prošlost kukavštinom i izdajom. Ne 
drži se one »Frangenti fidem fides fragantur eidem«, 

u 


premda ga na to sile sve prilike, Fr, Massaro, tajnik 
mletačkog poslanstva u Budimu kaže ogorčeno — 
»Ugri su najgori narod na svijetu... Ne ljube niti 
cijene ijednog drugog naroda. Svak pazi samo na 
svoju korist, a opće dobro zanemaruju i grabe, Sve u 
jedno — Ugri su izmet svijeta«, Skoblićevim je dru- 
govima nasadnicima pokazao blagajnik Varda, da ih 
prezire u ime države, Ali junak drži, da je kreposno 
djelo držati vjeru i najvećoj rđi, pa i kralju prosjaku. 
Stoga Hrvat nije bio nikad vjerolomac, premda su mu 
zadanu vjeru kroz vjekove lomili i kraljevi i ministri 
i njihovi pomoćnici. I vjerolomstvo se ljuto osvetilo 
njima i njihovim potomcima. Ako je Marko Skoblić 
okaljao svoje ruke turskom krvlju, nije ih okaljao kao 
silnik i razbojnik gazeći tuđa prava radi tašte slave 
i sebičnosti, nego u svetoj borbi za Križ Isusov i za 
.drago hrvatsko ognjište, I zato će Marko Skoblić sjati 
kao sjajni uzor, dok bude i jednoga Hrvata, da, i 
jednoga poštenjaka, 
Dr Fran Binički. 


Na izvorima 


P. Locordaire: Pismo mladiću 
(Nastavak) 


> Svaki učitelj otkriva svojim učenicima put kojim 
moraju ići; poučava ih u nauci koju drži za istinu; 
ulijeva im duševni život koji je svrha puta što im ga 
otkriva i istine koju im izlaže. Eto to su sastavni 
dijelovi onog auktoriteta koji je ugaoni kamen i 
zvijezda vodilja ljudskog društva, što ga latini pro- 
zvaše, »magisterium« (a koju u našem jeziku mogu 
izraziti samo prema njihovom uzoru: le magistćrio). 

Temeljna razlika koja razdvaje sve učitelje koji su 
prije i poslije njega bili stoji u tom što Isus Krist nije 
rekao svojim učenicima samo: Ja vam pokazujem 
stazu vašeg života; ja vas poučavam pravu istinu; ja 
vam saopćujem život. Ne, on im je rekao takovim 
jezikom na koji je progovorilo samo Božanstvo; Ja 
sam put, istina i život. (Iv. 14, 6) Jednako kao da 
im je rekao: Ja sam put, putujte u meni; ja sam istina, 
vjerujte u mene; ja sam život, živite od mene. la 
kovim se je pokazao i predstavio Krist svojim uče- 
nicima. On je njihov put, jer kada je Bog čovjekom 
postao, otkrio im je svojim životom najveće pavrššt“ 
stvo za kojim ljudska narav mora težiti i doći. On 
je njihova istina jer kao Riječ Božja suvječan svom 
Ocu bitni je izvor njegove misli, a kao Riječ utjelov- 
ljena očitovala je svijetu Boga. (On je njihov život, 
jer je živući od sebe životom koji nema početka ni 
granica, posrednik ljudi i izljevom svoje milosti 
ucjepljuje na njihove duše klicu neraspadljiva i bo- 
žanskog života. Na taj način tom trostrukom službom 
stiče Isus Krist, kao Bog i kao čovjek ujedno, preko 
svoje prve, božanske naravi, ugled koji nema gra“ 
nice, a preko druge, ljudske naravi, tajnu simpatije 
i prijateljstva koje ne pozna slične sebi, . 
Božanstvo čini čovjeka božanskim, a čovječan- 
stvo čini Boga čovjekom; te kako su ovi u osobi 
Isusa Krista nerazdruživo povezani jedan s drugim 
vezom što ga ni ista smrt raskinuti ne može, te nam 
on nalaže i osvaja takav kult, kakav se dosada ni- 
gdje nije pojavio ni zaslužniji, ni miliji, ni čišći, ni 
dublji; takav kult, gdje se um napunja svjetlosti u 
času kad se ponizi, gdje se volja čeliči i umekšava, 
gdje srce udara takovim kucajima ljubavi kakove 
nikakva druga ljubav ne može proizvesti; takav 
kult, koji ispunja i zadovoljava najintimnije kutove 

naše duše, koji joj pruža granitnu podlogu, uzdiže je, 
otkriva joj duboka otajstva, preobrazuje i omogućuje 
joj da u samom njezinom zanosu i prepunom. izobilju 
predvidi da je sve to samo jutarnje rumenilo i jedno- 
stavna sjetva savršenijeg vremena, 


Ko bi ti, Emanuele, mogao protumačiti kult Isusa 
Krista kad ga ti ne bi poznavao ? I kad si ga već 
jednom, pa i za sami tren oka, okusio, ko bi te mogao 
usrećiti ponovno tom neiskazanom srećom ? Nika- 
kvo zadovoljstvo ponosa u dan svojih najvećih tri- 
umfa; nikakvi tjelesni užici u času njihova najza- 
mamnijeg čara; niti majka kad prima na svijet sina 
iz ruku Božjih; ni zaručnik kad uvodi zaručnicu u 
čistu svadbenu kuću; niti pjesnik kad osjeti prvi 
dašak inspiracije svog genija; upravo ništa što je 
na ovom svijetu ili što je već bilo nije ni daleka 
slika ni slaba sjena, niti vjesnik onog što je u jednoj 
duši kult Isusa Krista, Sve je ostalo ili premnogo ili 
premalo; dotakne nas se samo izvana, ali nas ne 
ispunuje: sam Isus Krist jest jedina mjera našem 
biću; on je jedini napravio od veličine i slabosti, od 
sile i pomadi, od života i smrti takav napitak kakvo 
je upravo željelo naše srce, a da ga nije ni pozna- 
valo; i ko je jednom pio u zreloj dobi iz ove čaše, 
zna da istinu govorim i da je to ugodni zanos koji 
čovjeka više ne pušta. 

Kult Isusa Krista jest temelj kršćanskog života; 
i taj kult nije nikakva novost, On je započeo onamo 
na vratima zemaljskog raja, kada je čovjek, osta- 
vivši za sobom izgubljenu nevinost, bacio svoj po- 
gled preko pustinje budućnosti izdaleka na obećanog 
izmiritelja svojih grijeha. Patrijarsi su ga nosili sa 
sobom u svojim prvim emigracijama, Treći od nji- 
hova koljena Enos, sin Setov dade im onaj svečaniji 

oblik što se u Pismu ističe, Opet se nađe na oltaru . 


gdje je Noe slavio preporod ljudskog roda. A 
Abraham svojim neumrlim činom, kad je potegao 
mač na svog dragog jedinca, navijesti žrtvu koja je 
imala da nadomjesti sve slike i ispuni sve nade. 
Vrijeme je prolazilo ne umanjujući nade niti mijenja- 
jući slika. Mojsije primi na Sinaju potvrdu ovom 
štovanju koje postane duša jednom narodu; taj je 
narod rastao u očekivanju, a Salamon posvećuje 
divan i dostojan hram onom stvaranju što je nosilo u 
sebi sve uspomene i sutonske obrise Krista, njegove 
potomke. David je po njem otkrio dubinu svojih 
pjesama koje su jednog dana imale postati molitvom 
budućnosti. Proroci idu za Davidom, svojim vođom, 
kao što je i on išao za Mojsijem i patrijarsima. Na- 
pokon se pokazuje Krist i privlači sve k sebi u onoj 
dragocjenoj krvi koju su tolike žrtve naviještale sa 
svojom krvlju; koju su tolike duše željele vidjeti gdje 
se prolijeva; i sada ta krv zauvijek teče među nama 
uz takav sjaj pred kojim se svaki drugi gubi, uz 
takovu ljubav kojoj slične ne može se naći. Ništa što 
je na ovom svijetu bilo sveto nije se otuđilo štovanju 
Isusa Krista, Našlo se je u naroda, koji ga nijesu 
poznavali, velikih moralnih kreposti; ove pak kre- 
posti njegovane nekom tajnom milosti, mogle su 
spasti one koji su štovali Boga i njegovu pravdu 
prema svojim silama. Ali niko se nije popeo do 
aktivne svetosti osim preko štovanja Isusa Krista i 
samo njegova milost, u tajnosti izlijevana, privukla 
je k njemu one koji su ga u vjekovima očekivanja 
nazrijevali samo vjerom u Providnost i dobrotu nje- 
gova oca, 

Danas je već pala svaka koprena, iščezla svaka 
slika pred živim i očitim veličanstvom Boga koji je 
čovjekom postao; njegovo se ime kao kad tamjana 

diže s ustiju čovječanstva; njegovo evanđelje počiva 
u srcu civilizovanih naroda; njegovi se oltari podižu 
u njihovoj sdedini; njegovi mu svećenici na njima 
služe, njegovi ga apostoli odatle navještaju, njegovi 
mučenici miješaju svoju krv s njegovom: pak, ako ga 
još ljudi mrze i progone, to je jedno svjedočanstvo 
više za njegovu slavu; jedan znak da treba biti poni- 
zan eda ga upoznaš, i čist eda ga uzljubiš. Sve živi 
u štovanju Krista, sve ima u njemu svoj korjen, svoj 
cvijet i plod; te dosljedno, dragi moj Emanuele, što 
bih ti ja mogao bolje reći, kad me pitaš što znači 
kršćanski živjeti, negoli da ti izložim ovaj božanski 


. kult u svim otajstvima njegove naravi i čitavom sjaju 


njegove djelotvornosti? 


Isus Krist jest istina: mi mu, dakle, dugujemo kult 
istine, tj. mi treba da ga tražimo u svemu što nosi 
biljeg njegova božanskog djelovanja i to u sv, Pismu, 
tradiciji, crkvi, Blaženoj Dj, Mariji, svecima, slikama, 
hramovima, sv. liturgiji, ., 

Isus Krist jest život: mi mu dakle dugujemo kult 
života, tj, treba da se ujedinimo s njime preko sa- 
kramenata što ih je ustanovio da nas obaspe svojom 
milošću, a preko svoje milosti da zasadi u nama klicu 
vječnog života, 

Isus Krist jest put: dužni smo mu stoga uzvratiti 
kult oponašanja, t, j. gajeći u sebi moralne i vrhuna- 
ravne kreposti u čemu nam je Primjer ostavio, i to u 
prvom redu pravdu, jakost, poniznost, čistoću, mrt- 
venje, pokoru i napokon ljubav koja je početak i 
svršetak ovih ostalih, 
Takav je, eto, horizont u meni izazvao tvoj po- 
božni zahtjev: kult Isusa Krista kao kult istine u 
stvarima koje ga očituju; kult Isusa Krista kao kult 
života u stvarima koje nas povezuju s njime; kult 

Isusa Krista kao kult puta u stvarima koje ga na- 
sljedujući u nama obnavljaju. Mogao bih te sve malo 
po malo dovesti do toga, a da ti ipak ne odam svoje 
namjere, kao što sam učinio i u svojim dogmatskim 
konferencijama; ali dok u govorništvu improvizirane 
i nagle promjene davaju govomiku neku magičnu 
moć, mislim, da takovo nešto ne stoji ovdje u intim- 
nom diologu dviju duša koje se prelijevaju jedna u 
drugu do nogu istine. S druge opet strane ostaće 
mnogo stvari o kojima imam pričati u sjeni zajedničke 
nam vjere, a što ja sada samo mukom nazrijevam. 
Svijetlost se nalazi uz one koji ju traže, i ti ćeš mi 
možebit sa svojim sumnjama ili svojim zabludama 
otkriti puteve koje nijesam poznavao, stare što sam 
ih izgubio usred pustinje, samotne dražice kamo ćemo 
obojica uz slatki povjetarac Božji pristati. 

Sretne li plovidbe koja ima Isusa Krista za kor- 
milara, njegovu Crkvu za lađu, a Evanđelje za Ocean! 
Sretan sam, što se evo na kraju dobi koja se već nag- 
nula k zapadu mogu da porazgovorim s tobom, ne 
više o dubokim dogmama, nego o najintimnijim otaj- 
stvima života, Dok smo mlađi nado se i odveć smijelo 
izlažemo pogibeljnim beskrajnostima; a kasnije kad 
nam srce nakon dugog putovanja dozrije i um se 
smiri, tada se veselo povraćamo pod domaći i mirni 
krov. ' 

Ti dolaziš, a ja evo idem: utjeha je to za one koji 
se rastaju, što mogu zagrliti one koji ostaju, a snaga, 
ujedno, onima koji ostaju, što mogu misliti na one 
koji su pošli. Ja ću opet oživjeti svoji dah na žaru 
tvojeg, a ti, dijete ovog tako nemirnog vijeka, koji je 
i mojim bio, naći ćeš možebit u mojim hladnim ali 
neugasivim izljevima nešto što će tvojem žaru doni- 
jeti mir. 


Preveo: E, O. 

Žrtvom do svećenika 
(L'abbć Baudin 1910—1929) 


To je naslov knjižice, što ju je napisao svećenik društva 
sv. Sulpicija — Joseph Mouly!, a u kojoj se opisuje život mla- 
dog bogoslova, koji je imao tako veliku želju da postane sve- 
ćenik, a Gospodin ga je uzeo k sebi u prvim godinama sje- 
meništa. j 

Ako je istina da biti svećenik znači trpjeti, onda je abbć€ 
Joseph Baudin bio svećenik skoro 20 godina, jer je trpio cijeli 
svoj život. Bog mu je ispunio želju da bude svećenik, ali sve- 
ćenik — žrtva. Smisao cijelog njegovog života jest: postati sve- 
ćenik po žrtvi. I njegova misija ispunila se je onda, kada je 
potpuno shvatio volju Božju i dragovoljno pristao na to, da 
postane svećenik-žriva, a ne svećenik-žrivovatelj. Znak križa 
i uijecaj obiteljske odgoje dali su mu snage, da je svoj križ 
Prihvatio s ljubavlju i sa zahvalnošću. Križ Isusov, bez kojega 
nema ni kršćanskog života ni savršenstva, križ koji nas otkida 
od stvorenja i približuje Bogu. Josipa je križ tako preparirao, 
da je Bog mogao slobodno djelovati. 

Obitelj u kojoj je Josip odgojen naučila ga je, neka svoje 
patnje promatra kao svećenićku žrtvu; ta misao ga je visoko 
uzdigla i pomogla mu, da nije klonuo pod težinom žrtve. 

Rođen je u Crouzas, župa Chamborigaud, biskupija Nimes, 
27. kolovoza 1910. Živio je u mjestu La Levađda do jedanaest 
godina. Majka ga je odgojila i fizički i moralno i intelektualno. 
Kad je navršio penaest godina, učio je škole u mjestu Fir- 
niny kod svojih rođaka a konačno ih je završio u Montpellieru 
i Lyonu. U listopadu 1928. god. ulazi u sjemenište u Nimes. U 
svibnju slijedeće godine pada u tešku bolest. Računao je, da će 
preboljeti i pridignuti se za vrijeme praznika, ali ponovno 
svladan od bolesti mora otići u rujnu iste godine u kliniku u 
Nimes, gdje je i umro 10. prosinca 1929., u dvadesetoj godini 
svoga života, pošto je u savršenoj strpljivosti podnio teške pat- 


1J. Mouly, Vers le sacerdoce, par le sacrifice — L'abbe 


Baudin (1910—1929), Toulouse, L'apostolat de la pričre, 9 rue 
Montplaisir. i 

nje svoje bolesti. Kad je ulazio u »svoje drago sjemenište«, od 
sreće) je plakao, i živo se je nadao, da će ga Gospodin jednom 
privesti k oltaru. A kad je teško obolio, govori župniku: »Ah!... 
gospodine župniče, ja neću više moći u sjemenište...« Duhov- 
nik sjemeništa piše mu krasna pisma, i upućuje ga, da svoje 
patnje prikaže-za sjemenište, i neka se potpuno preda u volju 
Božiju. Njegova bolest da ga posvećuje za svećenika, i svojim 
patnjama on će prije vremena postati svećenik. I kad je umi- 
rao, duhovnik je klečao kod njegovog kreveta i govorio: Drago 
dijete, došao je čas tvoje mlade mise. Izmolimo zajedno: In- 


troibo ad altare Dei — Krist-svećenik dao mu je križ i kalež, 


ali ne kalež Posljednje večere, nego kalež Maslinske gore. 
I jedan i drugi sadrže krv koja je spasila čovječanstvo... Sve- 
ćenik prinosi i jednoga i drugoga, »jer biti svećenik znači 
trpjeti«. 


Kad je za vrijeme bolesti pitao svoga duhovnika: »Što će 
biti u budućnosti? da li ću doći do oltara«, ovaj mu je odgo- 
vorio: »Imaj, dijete moje, pouzdanje. Ti ćeš uzaći na oltar, ali 
oltar koji je Bog naročito pripravio i odabrao za tebe... Bit 
ćeš svećenik kao što je bio Isus na križu, a tvoje će svećenstvo, 
poput njegova, donijeti obilne plodove: to će biti svećenstvo 
žrtve i patnje«. 


Kad je u zadnjim časovima Bogu prikazao svoj život, bilo 
mu je jasno da je postao svećenik-žrtva, jer je spremno dao 
svoj život da bude, zajedno s Kristom, razapet na križu. I mladi 
svećenici Francuske u ovoj svećenićkoj žrtvi gledaju danas svoj 
uzor i svo ideal, a on već sada dijeli plodove svoga svećenstva. 


I mi Hrvati imađemo također ovako jednu žarku dušu koja 
je svoj mladenački život poklonila za ideal svećeničkog života. 
Nema nego godina dana da je Zvonko Benzijal, mladi svećenik 
senjske biskupije, Bogu prikazao svoj život, a već danas cijela 
Hrvatska s najvećim pijetetom a i sa zahvalnošću gleda na he- 
rojsku žrtvu kojom je on u svom mladenačkom zanosu svoj 
život Bogu žrivovao za dobro svoga naroda. Velika je milost, 
da nam Bog daje ovako idealne duše. N. Šojat. 


\ 


1 Vidi: Svećenička žrtva, Zvonko Benzija, Za- 
greb, naklada »Istine«. 

Crnac svjetski rekorder 


Metcalf H. Ralph, student sveučilišta Marquette, u 
Sjedinjenim Državama, pobijedio je kao drugi u trčanju na 100 
metara za olimpijade u Los Angelesu 1932. godine. Godinu kas- 
nije je postavio svjetski rekord na 100 metara za 10.2 sekunde 
i tako postao junak dana o kojem su sve novine govorile. Ali 
u tome nije bila najveća njegova slava. Bez buke i reklame, a 
da je malo tko za to znao, izvojštio je ovaj svjetski rekorder 
drugu toliko važniju koliko težu pobjedu, kada je, prešavši 
preko svakog ljudskog obzira, primio svijetlo kršćanske vjere i 
postao dobar katolik. Taj sretni događaj on nam je sam opisao, 
pa pustimo da nam ga ispriča. On veli ovo: 


Zaista je veliko zadovoljstvo kad na trkalištu među najbo- 
ljim svjetskim trkačima izneseš pobjedu. Sretan se ćutiš u času 
kad doznaš da si svojim trčanjem dostigao rekord, ili ga da. 
pače srušio. To su najugodnije rađosti, koje među ostalima ima 
svako svjetsko natjecanje. Tada se pišu pohvalni članci u novi- 
nama, koje čovjek naravski rado čita, ali na koje ne smije 
mnogo polagati. 

Ali sve to, sve časti, pohvale i nagrade, koje sam dobio, 
jer sam slučajno kao trkač imao uspjeha, ne mogu se uspo- 
rediti s onim zaista velikim doživljajem kad sam se po prvi 
put osjetio sretnim da sam katolik. U svojoj vjeri našao sam 
novu sreću, a u svojim molitvama nepojmljivu utjehu. Moje 
obraćenje jest vrlo vjerojatno najvažniji čin čitavog mog Sa, 
i ja se ni malo ne kajem zbog tog koraka. 

Možda će izgledati mnogom čitatelju, osobito u Ujedinjenim 
Državama, čudnovato i neobično da jedan Crnac prelazi u pravu 
Crkvu, ali moja rasa, koja se Sve većim uspjehom kulturno pri-. 
diže, bila bi bogato polje za misijski rad. Katoličizam je među 
mojim sunarodnjacima izveo golemo djelo. Crkve i škole za obo- 
jeno stanovništvo snažan su dokaz toga. 

Mogu reći da nisam imao nikakovih posebnih poteškoća da 
postanem katolik. Nisam poznavao neugodnosti, koje je mnogim 
konvertitima činila vlastita roditeljska kuća. Moja majka je već 
prije mene postala katolikinja. Još dok je stanovala u roditelj- 
skoj kući u Chicagu, njezine crne i bijele prijateljice probudile 
su u njoj interes za Crkvu. Na nju je veliki utisak proizvelo 
njihovo ponašanje, zauzetost za vjeru i predanost trpljenju. 

Kad sam polazio u gimnaziju, već sam tada obratio pažnju 

na Katoličku Crkvu. To je bio i uzrok da sam se upisao na sve. 
učilište Marquette, jer je to katoličko sveučilište, koje vode 
isusovci. 

Moje obraćenje nije uslijedilo, kako su to mislili mnogi 
moji nekatolički drugovi, zbog utjecaja isusovaca; isto tako nisu 
na mene utjecali prijatelji u športskom društvu ili u školi. Kako 
sam već spomenuo, već davno prije polaska na sveučilište Mar- 
quette, zanimao sam se za Crkvu, a opažanja koja sam tu ste- 
kao, tek su me doveli do konačne odluke. 

Na putovanju sa markeiskom športskom ekipom koncem 
zime 1932., povjerio sam Svoje »velike misli« svom dobrom pri-' 
jatelju. Vrlo oduševljen čestitao mi je i savjetovao mi da se od- 
mah dadem poučiti. Ali to sam otklonio riječima: »Sada nemam 
vremena. Mnogo studija, previše vježbi u trčanju. Hoću da se 
otvorenim očima približim katolicizmu!« Ali moj prijatelj je 
ustrajao. Saopćio je tu novost tadanjem upravitelju kongrega- 
cije na sveučilištu patru Johnu Markoe, D. I. koji je u očima 
svih studenata bio čovjek u najljepšem značenju te riječi. Dakle 
odoh k njemu. 

Nisam se ništa ustručavao, premda je to došlo malo nasilno. 
P. Markoe znao me je podučiti što je moguće jednostavnije 
Najprije mi je pokazao koja je prava Crkva, a tada me je uveo 
u vjerske istine i obrede. I svi drugi pokazali su prema meni 
veliku pažnju. Uopće na ovoj sam univerzi našao ne samo u 
vjerskim stvarima, nego i u znanstvenim vrlo pohvalnu sarad. 
nju između studenata i fakulteta. I to je od uzroka da se ovdje 
osjećamo tako sretnim. 

Primljen sam u Crkvu već pred dvije godine. Dan sv. Po- 
tvrde bio mi je zaista dan radosti. Nije bio manje veseo ni dan 
8. prosinca 1932., kad sam primljen u Marijinu kongregaciju. 

Redovito posjećujem crnačku crkvu Sv. Benedikta Mora, 
koja se nalazi u blizini Sveučilišta, i nije rijetko da me tamo 
prati koji crnački sveučilištarac. 

Katolicizam mi je otvorio oči. On mi je dao i nove životne 
radosti i utjehe i snage. U športu i studiju, u tjelesnom i du- 
hovnom svom nastojanju nalazim jakosti u molitvi. Moja je že- 
lja, a i molim se za to, da uvijek ostanem vjeran Crkvi. 


Priredio: H. Weber. 

Molitve Francuza za Nijemce 


Nekoliko francuskih katolika, sluteći kobne posljedice da. 
našnje međunarodne razdvojenosti, u nastojanju da se kraljev- 
stvo Kristova mira uspostavi u svijetu, sastavilo je ovu molitvu 
za Nijemce, koju prenosimo iz revije »La vie intellectuelle« (10. 
oktobra 1938.). Ona je doduše sastavljena za francuske prilike, 
ali svatko može vidjeti da je iz nje progovorio universalistički 
duh katoličke Crkve, koja, kao majka svih naroda, okuplja oko 
svojih skutova svu ljudsku djecu, Rade po Kristusovim načelima 
i u duhu katoličke ljubavi oni koji se bore za nacionalna prava 
svoga naroda. Ali, bila ta borba ne znam kako žestoka, tražila 
ona od nas žrtvu krvi i života, nikada se ne smije izroditi u 
mržnju na osobe, koje su ipak naša braća u Bogu, pa ih mo- 
ramo ljubiti i tada kad nas guše. Ako se ova uzvišena zapovjed 
Kristova danas ne vrši, to nipošto ne znači da ona ne ostaje 
uvijek aktualna i da bi nam bilo slobodno mrziti drugoga, Pro- 
čitajmo dobro kako duh Kristov progovara: 

»Oče sviju plemena i sviju naroda, Počelo sviju civilizacija 
i izvore sviju kultura, Dobroto koja ne poznaje granica, Ljubavi 
koja provaljuje iz neba, 

Ti koji si rekao da će biti samo jedno stado i jedan pastir 
«Iv. 10, 16); Ti čiji se Sin rodio i umro za nas, 

Ti koga zazivaju i zaklinju u Svim crkvama i u svim hra- 
movima od Garone do Sene, od Sene do Elbe i daleko odavle 
i odanle, 

Primi milostivo dva bratska naroda, koja su odavna nepri- 
jatelji, daj im ono što od Tebe proizlazi: Mir koji nadilazi ra. 
zum i Ljubav bez koje nema ništa. 

Danas po čitavom svijetu čovjek mrzi čovjeka, zaviđa mu, 
ranjava ga i proklinje, ali Ti to znaš, Gospodine. Malo je krajeva 
gdje bi se formirala tako velika mržnja kao u dvjema pokra- 
jinama Tvoga kraljevstva koje si Ti nastanio svojim svecima, 
gdje si Ti podigao junaštvo i koje otsjevaju Tvojom svjetlošću 
i Tvojom toplinom. š 

Buđući da Ti, Učitelju, znaš da ta mržnja, koju nanovo ra- 
spaljuju zločinci bez prestanka, razdire ovu neprijateljsku braću 
Francuze i Nijemce, naloži da Te oni mole za nas, a mi za njih 
jer si Ti zapovjedio: »Ljubite neprijatelje svoje, činite dobro 
onima koji vas mrze, molite se za one koji vas progone« (Lk. 6, 
27—28). 

Jedni govore: »Vi ste Barbari, vaša krv je Prokleta, vi pre- 
zirete pravu vjeru, vi ste rođeni za oholost i za grabež«. A 
drugi: »Vi ste pobijeljeni grobovi, vi govorite kao književnici, 
a ne po svom srcu. Blud vas je uništila u zametku, i život od 
vas uzmiče. Vi se sušite kao prokleta smokva«. 

Tako govore oni, Gospodine, a ima 2000 godina kako si Ti 
rekao: »Ne sudite, ne osuđujte, opraštajte.« 

Ali Ti, Gospodine, koji si ih sve stvorio i koji ih svojim 
dahom podržavaš. Znaš da su oni jednaki: da se jednako muče 
plugom, da oruđem na istim mjestima žuljaju prste i grebu 
ruke, da znoj i krv isto miriši, da njihovi novorođenci govore 
istim jezikom i da se oni koji umiru bore smrću jednakim hrop- 
cem s ove i one strane linije koju su se oni drznuli u svojoj 
zabludi nazvati svršetkom svega. 

Ti znaš da je palo milione i milione mladića, braće u borbi, 
idealu i žrtvi, i da gu ova dva naroda po svim zločinstvima koja 
su učinili obvezana i zadužena pred Tvojom pravdom. Vezana 
kao sukrivci koji bi se jednog dana pobili. Oba već dugo vre- 
mena nose na sebi duh umorstva. Zato, Gospodine, sve su duše 
otvorene, — otvorene kao čaške cvijeća ili kao rane, — duše 
nevine i presretne, pa i one koje su grešne i slomljene mole 
Te, bez obzira jesu li one njemačke ili francuske, da moći 
mržnje ne pobjeđuju, da se otkupljenje dovrši u Tvom miru, 
da u svojoj sramotnoj prošlosti nalaze ova dva naroda uzviše- 
nih razloga za zajednički rad po Tvom zakonu, 

Daj im, Gospodine, da prije nego izbroje svoje razlike, po- 
misle da su Tvoji sinovi. 

Daj onima, koji nijesu dionici Tvoje vjere, da se zamisle 
kao ljudi prije nego se oslobode oholosti koju oni misle usvojiti. 

.Mi Te molimo, Gospodine, za našu njemačku braću svih vje- 
roispovjesti i klasa, za one koji su pali pod našim udarcima i za 
one koji će se roditi. 

Molitva za njih, molitva je za nas. Mi nećemo u ovoj mo- 
litvi učiniti nikoga odgovornim za njegove zablude, jer je crkva 
visoko mjesto opraštanja, a molitva nije plaćanje računa. 

Mi smo prah i pepeo i treba da uz one koji cijene pravedno 
i misle dobro, imade i onih koji zapovjedaju da nestanemo 
u 'Tebi. 

Ti koga milioni i milioni djece, Njemačke i Francuske, zove 
»Vater unser, notre Pere«, čuvaj ih uvijek. I kad oni postanu 
ljudi, daj, da zaborave »našu« svetinju koju oni ponavljaju po 

Tvojoj nauci. Daj da se njihove pesnice ne stiskaju, da se nji- 
hove ruke, koje su se sjedinile, nikada ne skuče na pušci. 

Oni koji Te mole, Gospodine, promatrali su se u tajnosti 
i iskrenosti svoje duše i zakleli, da pred posljednjom žrtvom 
neće uzdrhtati. | i 

U ime tolikih bolova, žrtava, razočaranja, mržnja, u ime 
okrutnih uspomena, uludo rasipanih snaga, nesnosnih patnja 
uzalud podnesenih, u ime svih zala koja su oni nama učinili 
i koja smo mi učinili njima, molimo Te, da oni i mi u isto vri- 
jeme postanemo bolji. Pogledaj na nas, Gospodine. 

Oni i mi u Tvojim očima smo dva krivca. — Dva odraza 
iste pogreške, dva oblika istoga grijeha. 

Izganjaj iz njih i iz nas nečiste duhove i daj nam, jednima 
po drugima Put, Istinu i Život. Daj nam da sami sebe prepo- 
znamo unatoč laži krivih proroka i obećanja slijepaca. 

Ti koji si slijepcima dao vid, otvori njihove i naše oči. 

Ti koji si utišao oluju, stišaj mržnžje i odstrani grijeh. 

Ti koji si uskrsnuo Lazara, kćer upravitelja sinagoge (Lk. 
8, 49h) i jedinca udovice iz Vaima (Lk 7, 2), uskrsni i nas. 

Ti koji si zabranio svojim učenicima sazvati oganj s neba 
(Lk 9, 54), postidi danas sve one koji nose u svom srcu duh 
razaranja. . 

Ti koji si rekao: »Onaj koji ne skuplja sa mnom, rasipa«, 
(Lk 11, 23) obrati one koji skupljaju protiv Tebe. 

Ako naši krikovi, Isuse, ne udaraju na prazno nebo, 

Ako naša muka ima smisla i naša patnja svoju cijenu, 

Ako netko sluša kad mi vapimo, sažaljeva kad mi uzdišemo, 
oprašta kad mi zaklinjemo,, . 

Ako naše srce kuca po Tvom ritmu, i ako je to Tvoj dah 
koji uzdiže naše grudi, 

. To će reći, ako Ti postojiš, i ako smo mi Tvoji: Onda nam 
se pokaži, Gospodine, u svojoj blagosti i snazi svojoj, 

Kaži nam još jednom »Moja draga djeco« (Iv. 13, 33), | 

Zacijeli ranu koja krvari, 

Sastavi ono što je rastavljeno, i : 

I daj nama, stanovnicima zemlje, da oni i mi zajedno s To- 
bom surađujemo!« 

Književnost 


Ch. Hoornaest, Aimer VEglise; Paris 1938, Desclće, frcs. 10. 
— Katolik mora ljubiti svoju Crkvu, jer je ona ustanovljena 
od Boga da vodi svoje članove Bogu. Ova knjiga upravo nas 
potiče na tu ljubav. To je zapravo priručnik za meditacije ko- 
jima je tema Crkva, a u kojima u modernoj formi pisac izlaže 
uzvišene misli o Crkvi i njezinoj svrsi. Ta knjiga dobro dolazi 
baš u naše vrijeme koje se toliko nabacuje raznovrsnim pogr- 
dama na Crkvu i na njezinog osnivača Isusa Krista. Upravo 
zato mora naša ljubav prema Crkvi koja trpi biti sve jača i veća. 


-en. 


C. Bordet, Les Sacraments chrćtiens, Libraire de la Jeunesse 
ouvričre, Paris, Avenue Soeur-Rosali, 12; Cijena 6 fres. — Ova 
mala knjižica o sakramentima, namijenjena omladini, sadrži, uz 
kratko tumačenje, nekoliko pitanja potrebnih za shvaćanje uloge 
sakramenata u našem životu. Ona malo pomalo upućuje đaka u 
uzvišenost tih Božjih sredstava, kojima se obožanstvenjuje čitav 
naš život. 


Obitelj u današnjem društvu — Hrvatski socijalni tjedan Il., 
Zagreb 1938. — Da se obnovi hrvatskog naroda možemo nadati 
jedino tada ako postavimo obitelj na zdrave temelje, to svi do- 
bro uviđamo. Samo je kojiput teško odrediti način kojim da iz- 
liječimo nezdrave pojave u suvremenoj obitelji, pa nam ova 
knjiga postaje zato nadasve dragocjena. U njoj su sabrani stru. 
čno obrađeni članci koji raspravljaju o toj prvoj društvenoj 
stranici sa svih gledišta. Treba je uzeti, dobro proučiti a nada- 
sve u praksu staviti. Dok se mnogo govori o narodnoj kulturi i 
socijalnom napretku, previše se zaboravlja ono što je najglav- 
nije, a od čega treba odmah početi ako se hoćemo nadati boljoj 
budućnosti. 


Msgr Streng, Le mystčre du mariage, Imprimerie St-Cani- 
gius, Fribourg (Suisse), Fr. 1.30. — Za produbljenje toga otajstva 
obitelji dobro će doći bračnim drugovima ova knjiga za njih 
napisana. Tu će vidjeti da je njihov zajednički život duboka 
tajna, o kojoj treba razmišljati, da se shvati uzvišenost staleža 
koji je Bog izdigao do zamjerne visine sakramentalnom milosti. 
Djelo, prevedeno s njemačkcg, polučilo je veoma velik uspjeh, 
pa ga stoga i našim čitateljima preporučujemo. 

J. Maritain. Questions de conscience, Desciće de Brouwer, 
Bruges. — U ovoj najnovijoj studiji poznati katolički filozof 
skuplja različne studije o suvremenim pitanjima koja interesi. 
taju kršćansku savjest. Nadasve je zanimivo poglavlje u kojem 
auktor razlaže o odnosu religije i kulture, kao i o problemu ži- 
dovstva. Raspravlja dalje o slobodi katolika, o odnosu akcije i 
kontemplacije te o različnim drugim pitanjima koja mogu za- 
nimati svakog modernog čovjeka. Danas. kad su strasti previše 
raspaljene pa je malo onih koji bi trijezno mislili, ova će nam 
knjiga pružiti siguran putokaz u formiranju naše savjesti. 


Dr. J. Brinktrine, Das Opfer der Eucharistie, Sch&ningh-Pa- 
derborn. — Još je uvijek prijeporno pitanje u čemu sastoji bit 
euharistijske žrtve. Da je sv. Misa ista žriva što i na Kalvariji, 
da je to sakramentalna žrtva pa se njezina glavna točka mora 
tražiti u pretvorbi, to je svakome očito. Ali na koji način se 
tu Krist žrtvuje, u čemu je glavno obilježje sv. Mise to još nije 
potpuno riješeno pa je pisac ove knjige posvetio tom problemu 
ovo nekoliko stranica. 


Preces et pia opera, Marietti, Torino, Lit. 25. — Nadasve 
praktična ova knjiga skuplja sve molitve i pobožna djela koja 
su spojena s oprostima. Oni koji sastavljaju molitvenike kod 
nas ovdje će naći dragocjenog materijala s kojim da i naš narod 
obogate. 


Coronata, Manuale practicum juris disciplinaris et criminalis 
regularium, Torino, Marietti, L. 18. — Još do danas nismo imali 
skupljene u jedan pregledni manual sve propise o disciplinar- 
nom pitanju za redovničke obitelji. Koliko dobro dolazi ova 
knjiga starješinama može se vidjeti po tome što je pisac mar. 
ljivo sabrao i protumačio te primjerice osvijetlio sve one slu- 
čajeve koji bi mogli doći u obzir a tiču se redovničkih obitelji. 


E. Wattel, Rćnovation sociale, Ed. »Les ouvres francaises«, 
Paris. — Sa simpatijama pratimo nastojanje mladih sociologa 
koji ulažu veliki napor da racionaliziraju suvremenu ekonomiju 
i koji vjeruju da ova može biti zdrava samo tada kad je ljudska. 
Kad na ekonomska pitanja ne gledamo mehanički već u njima 
promatramo manifestaciju ljudske djelatnosti, onda će nam biti 
shvatljivo nastojanje sociologa da postave harmoniju između 
čovjeka 4 njegova djela. Iz ove knjige se vidi koliko je važno 
prije svega imati jasan pojam o čovjeku, ako se hoćemo upu- 
štati u rješavanje ekonomskih pitanja. 

W. Stockums, Priestertum und Aszese, Herder, Freiburg, 
RM 4.80. — Danas imađemo mnogo literature o svećenstvu pa 
je utješna pojava da se svećeničkoj duhovnoj odgoji posvećuje 
naročita pažnja. I ova knjiga je lijep doprinos za osvijetljenje 
gvećeničkog savršenstva. Poznati pisac asketskih djela u ovoj 
knjizi nastoji pružiti svećenicima praktičke religiozno-asketske 
misli, iz kojih nadasve bogoslovi mogu dobiti vjernu sliku svog 
uzvišenog staleža. Tu je govor o kršćanstvu uopće, o potrebi 
težnje za savršenosti za svećenike, o religioznom životu, o me- 
ditaciji i molitvi te konačno o rškanisi ina i svećeničkom duhu. 

H.B. 


NOVE KNJIGE DRUŠTVA SV. JERONIMA. 


Prve knjige Jeronimskoga književnog društva izašle su za 
g. 1869., prema tome su edicije za g. 1939. sedam deseto go- 
dište. Svakako je to za naše prilike važan jubilej, da neko 
hrvatsko pučko prosvjetno društvo radi ustrajno i bez prekida 
toliki niz godina, i sve većom snagom i poletom. 

Prema zamisli vodstva Društva sv. Jeronima s ovim godi- 
štem započinje petgodišnja priprava za jeronimski dijamantni 
jubilej, pa je po toj osnovi načinjen posebni književni program 
za godišnja izdanja kroz to vrijeme, tako da bi u nekih pede- 
setak knjiga ioga razdoblja bilo enciklopedistički obrađeno sve 
glavno znanje potrebno današnjem čovjeku gela i grada. Važno 
je, dakle, da se jeronimske knjige toga petogodišta uzimaju u 
punom broju i čuvaju, kao glavni dio kućnih knjižnica. | 

Ovogodišnja jeronimska izdanja jesu ova: 1. Kalendar »Da- 
nica« za god. 1939. 2. Pavelić M. D. L.: »Zvijezde Srca Isusova«. 
Pjesme o ugodnicima Božjim. 3. »Jedni grade, drugi razgra- 
đuju«, knjiga o današnjim državnicima. 4. Stuparić M.: »Ispod 
garičke planine«, pripovijesti iz Moslavine. 5. Mohaček dr. ML: 
»Kako se hrani bilje«, ratarska kemija. 6. Grmović V.: »Majka 
priča«, pripovijesti iz Bosne. . Kukalj D.: »Žrtva Novoga Za- 
vjeta«, pučka lturgika I. 8. Babić prof. B.: »Naša zemlja«, pučka 
geologija. 9. Ivšić dr. M.: »Gospodarski život na selu«. 

Svih devet knjiga stoji 50 dinara. Pet knjiga (od 1.—6.), 25 
dinara, prve tri knjige dinara 15.—. 

S dopustom Starješina. — Tiskara Braće Kralj, 
* Zagreb, Ulica Pavla Radića 9. 


za  ZUMBULOV: SVEĆENIČKA. ZRTVA 
2 rig Zvonko Benzija gre tsi 


“Edla naklada" »Istina« U zaš. Cijena Din 25. Knjiga 


dje i “opsežna, .. vrlo “lijepo opremljena e krasno ukrašena + 
“mnogim slikama, O toj .knjizi - duhovni vođa “dr. Juraj Ma- 
.đerec Je u »Hryatskoj. Birse (br. 199); među ostalim, pisao. 


ovo: 


poglavljem, ali: Moram priznati da “sam, pročitavši. jedno pogla- 


“sImao sani“ namjeru da de ila polagano, Pitedajćo za 


vlje, bio primoran nekom neodoljivom silom, da nastavim. dru=' 


go; treće/i tako. dalje, dok , je nisam dovršio. Tek sada, kad je 


ponovno čitam, činim to više tazmatrajući sa željom da što bolje. 


selo “raspoloženje u ovoj našoj; svetojeronimskoj zafeaštoi: 


Ono poglavlje »Od oca: do Oca«“ prikazuje tako divno Misha 


upravo herojsku jakost | duše | kad Stvara odluku. “da ostavi oca 
i majku, koje je najnježnije ljubio, samo da tu ljubav' posvema 
prenese na .nebeskoga Oca, a-od Njega, svu Prodiihovljenu“ po- 
 novno“ na svoje \drage. roditelje.«. š Ri (zli las 


f 


) > 


bt novim svojim djelom i pisac prikazuje nam ži 
vot mladog, idealnog svećenika Zvonka -Benzije, koji bijaše u ZL 
"Svom! djetinjstvu vatreni i bojovni dječak, a koji. S: vremenom _ 9 
Posta velika đuša Božja, »đuša Bogu draga«; “kako Se-je 0 njemu “ ć 


“izrazio rektor Angelicuma O, Browne. Kako je pak stigao-do 


gabavnu knjigu; to više što ga resi još čistoća 1 lijepoga. jezika. 


i stila, te što - prodire: do tančina u čitavo biće ovog" uzornog .“ 
mladića, is uspjehoni oživljava lične- uspometie i opažanja, dok. 
_je bio pod. njegovim vodstvom: Zvonkov pak dnevnik bijaše mu 


- glavnim izvorom za ovaj “esej, “ “Kako sam , autor to. ističe. Imao 


je k tomu. pri ruci njegovu: korespondenciju. te. brojne pismene: 


"amo 


> upoznam čnutrašnju ljepotu one tako mile duše, koja“ je svo- : 
jom; svedrinom, kroz pune: dvije -godine, podavala: neđužno i. ve- 


: U »Živatu s Crkvom (a V. br D piše samo uredništvo 
ovo: : Oo. 12 AEK NA AAE ao 


= Ka , sA PO ed! duo 


X toga stupnja “savršenstva? Na to-nam - odgovara ovim životos X X 
3 “pisom pisac, koji ga je pisao velikim žarom g svoga Srca, velikom 
' sugestijom, Koja“ privlači i uprav osvaja. čitaoca; Poznato pero / 

ovog našeg uvaženog: filozofa-teologa E “asketskog pisca ima“ 080- < #& 
> bitu lakoću i bistrinu, pa S toga i-čitaš- ovo djelce: kao kakvu 


izjave njegovih poglavara, drugova, prijatelja i svojte. To sve 
on prebire, analizira .i kiti svojim mislima te nam pronićavo 
otkriva veličinu toga Božjeg djeteta. »Ja hoću« i onaj slatki 
»hvala Bogu«, te dvije Zvonkove dominante, pisac tako pla- 
stično prikazuje, da pred sobom. jasno vidimo »Bistro ogledalo« 
xi »Ljubitelja mudrosti«, koji je izgubljen u volji Božjoj. 

Ova će knjiga dobro doći svakomu a naročito mladim 1le- 
vitima, jer će u njoj naći svijetli primjer za oživljenje ideali- 
zma svoga svećeničkog poziva i divne upute, kako treba moliti 
i raditi, da postaneš dostojnim apostolom Kristovim, Zato i pre- 


“poručujemo ovo iijepo djelo našoj mladeži, uvjerenjem, da će ro 


joj. :mnogo koristiti za duhovni život, jer je uz živi primjer, 
Š zanimivo proikano i iskićeno lijepim mislima i poticanjem na 
krepostan život. — Tolle, lege — i uvjerit ćeš se!« : 


Naručite što prije. 


»Luč« broj 2, god. XXXIV., na -str. 11, piše: 
»Na 143 stranice lijepo opremljene knjige s brojnim slikama 
(tisak »Tipografije«) uistinu ljepim, zanimljivim štivom prika. 
zuje nam se život pk. Zvonka od rođenja do smrti 14. IX. 1937., 
život o kojem smo. od drugova njegovih još za njegova života 
često čuli, a njegov dnevnik.i pisma, koja je auktor ovog eseja . 
u velikoj mjeri citirao, svjedoče nam o njegovoj velikoj pobož- 
nosti, jakom duhovriom životu i nastojanju na izgradnji ličnosti. 
Katoličkim akademičarima, koji su u godinama' svoje intelek- 
tualne izgradnje kao i.on, kojeg tek ođ nedavno nema među 
nama, ova knjiga o jednom uistinu idealnom mladiću, ova ispo- 
vijed jednog darovitog mladog intelektualca veoma će dobro 
- doći kao zanimljivo. duhovno štivo, pak mi domagojci moramo. 
s pažnjom pročitati je i razmišljati, što znači jednom malom 
narodu od Boga dar veći broj ovakvih duhova, ovakvih sveće- 
nika, koji imaju pravu apostolsku dušu — a.to je ono, što Krist" 
traži od svakog svećenika i nas njihovih suradnika u Katoličkoj 
Akciji. “Čitajući ovaj esej: živo nam je pred očima primjer mla. - 
dog študenta jake. volje, koji do najmanje sitnice hoće da ugodi 
Bogu, i ako u suvremenom životu, kao i svi mi nailazimo na 
bezbroj kušnja i napasti te je baš odlika ove knjige, ono što - 


skoro redovito fali sličnim monografijama kod nas, a to je onaj 


utisak, da 'i mi-svi možemo ustrajnom voljom postići visoki stu- 
panj duhovnog mira i ljubavi prema Kristu.« 


